bisita | Hondarribia-Marlaxka Xake Elkartea\nArtxiboa laburpen hitzeka: bisita\n700.000 Bisiten Kopurua Gainditu Dugu! Guztioi Mila esker!\notsaila 16, 2022 kimgoyong\tIruzkin 1\nOrotara 700.338 bisita izan ditugu. Euskarazko webgunera 106.159 bisita izan ditugu eta Gaztelaniazko atalera 594.169 bisita.\nBidean lagun asko izan ditugu, laguntza eta babes (hemendik Hondarribiko Udalari mila esker eta gure beste babesleei), hala nola, egozpenen eta ulergaiztasun txikiren bat ere. Duela ia hamaika urte gure webgunea abian jarri genuenean izango zuen oihartzuna zein izango zen ez genekien eta horregatik oso kontent gaude, gure klubeko paretak gainditzeaz gain, gure eskualdetik haratagoko oihartzuna izan dugulako.\n2022700.000700kbidasoabidasoaxakebidasokobisitacovid-19eusko jaurlaritzafga-gxfforu aldundiaFVA-EXFgipuzkoako foru aldundiahendaiaHondarribiahondarribiko udalairekiaitxitaKasino Zaharrakirol sailaKlubakoronabirusakrisiamarlaxkaXakexake eskolazorionak\n600.000 Bisiten Kopurua Gainditu Dugu! Guztioi Mila esker! Eta gogoratu #NiEtxeanGelditukoNaiz.\nmaiatza 3, 2020 kimgoyong\tIruzkin 1\nOrotara 600.338 bisita izan ditugu. Euskarazko webgunera 67.221 bisita izan ditugu eta Gaztelaniazko atalera 533.117 bisita.\nBidean lagun asko izan ditugu, laguntza eta babes (hemendik Hondarribiko Udalari mila esker), hala nola, egozpenen eta ulergaiztasun txikiren bat ere. Duela zortzi urte gure webgunea abian jarri genuenean izango zuen oihartzuna zein izango zen ez genekien eta horregatik oso kontent gaude, gure klubeko paretak gainditzeaz gain, gure eskualdetik haratagoko oihartzuna izan dugulako.\n2020600.000bidasoabidasoaxakebidasokobisitacartagenachess.comcovid-19david antón guijarroeusko jaurlaritzafga-gxfforu aldundiaFVA-EXFgipuzkoako foru aldundiahendaiaHondarribiahondarribiko udalairekiaitxitaKasino Zaharrakirol sailaKlubakoronabirusakrisiamarlaxkavishy anandViswanathan AnandXakexake eskolazorionak


HasieraOpengune— Hasiera— Ordutegia OpenGune— Hitzaldiak— Tailerrak— Standak— StoreParty Jarduerak— Sormen Digitala—— Arte Digitala—— Demoscene— Hardware— Software librea— Jokoak— Beste jarduerak— Hitzaldiak eta TailerrakZatoz— Parte-hartzaileentzat informazioa— Zer da Euskal Encounter-a?— Izen-ematea— Zer ekarri— Parte-hartzaileentzat arau orokorrak— AparkalekuaAurreko Edizioak— Aurreko Edizioak—— 24. Edizioa (2016)—— 23. Edizioa (2015)—— 22. Edizioa (2014)—— 21. Edizioa (2013)—— 20. Edizioa (2012)—— Aurreko edizio guztiak— 24. Edizioa (2016)SareaForoaBlogaAlbisteakSartu\tOpengune\nHardwareSoftware libreaJokoakBeste jarduerakHitzaldiak eta Tailerrak\nParte-hartzaileentzat informazioaZer da Euskal Encounter-a?Izen-emateaZer ekarriParte-hartzaileentzat arau orokorrakAparkalekua\nAurreko Edizioak24. Edizioa (2016)23. Edizioa (2015)22. Edizioa (2014)21. Edizioa (2013)20. Edizioa (2012)Aurreko edizio guztiak24. Edizioa (2016)\tLaburpena\nBarakaldon, 2016ko Uztailaren 22tik 25era. “Growing communities” leloa izan duen Euskal Encounter-ak...\tSareaForoaBlogaAlbisteakSartu\nEspañol\tEnglish\tAlbisteak\nPrentsa-oharrak: Atal honetan gure prentsa-oharrak argitaratuko ditugu.\tFeed Entries\tAntolatzaileak\nAitor Ubarretxena. Infotres Comunicación. 943 22 45 30 / 609 12 16 66 E-mail: press@euskalencounter.org\nMapa web-aBilatuKontaktua - Gu geuLege Oharra Pribatutasuna Cookien Politika Geure cookieak eta besterenak erabiltzen ditugu zure nabigazioa eta gure zerbitzuak hobetzeko, gure webgunearen erabilera aztertuz. Aurrera egiten baduzu, ulertuko dugu cookie horien erabilera onartzen duzula. Argibide gehiago: Cookien Politika


ELHUYAR Basque Research - Albistea: Beste aurrerapauso bat fusio nuklearrean\nHasiera > Albisteak > Beste aurrerapauso bat fusio nuklearrean\nBeste aurrerapauso bat fusio nuklearrean\nNoiz argitaratua: 09/03/26 | Kategoria: Ikerketa | Gaiak: #Fisika, Kimika eta Matematika\nMaterial berria , CEIT-IK4\nCEIT-IK4 zentro teknologikoko ikertzaileek etorkizuneko erreaktoreetan Eguzkitik energia sortzeko oinarrizkoa izango den material berri bat garatu dute.\nEnergia sortzeko fusio nuklearra ustiatzea urte askotako ametsa da. Izan ere, etorkizunean, konpainia elektrikoek hornikuntza-mota agortezin, seguru, merke eta ingurumenarekiko errespetuzkoa dena izango dute. Nazioarteko zientzialariek interes handia dute, eta dagoeneko hasi dira ITER izeneko gailua eta egoitza eraikitzen Cadarachen (Frantzia hegoaldea). Egoitza horretan, merkatuko fusio-erreaktoreen bideragarritasun zientifikoa eta teknologikoa aztertuko dute etorkizunean.\nIkerketa- eta garapen-prozesu horren barruan daude CEIT-IK4 zentro teknologikoko ikertzaileak, TECNUN Nafarroako Unibertsitateko Ingeniarien Eskolarekin elkarlanean. Ikertzaileek ITEReko eta etorkizuneko erreaktoreetako gune kritikoenetako baterako oinarrizko pieza bat garatu dute. Grafitoan oinarritutako material berri bat da, eta titanioa gehitu diote. Horri esker, materiala gai da muturreko kondizioak jasateko, fusio nuklearretik abiatuta energia sortzeko prozesuan. Izan ere, hidrogeno-plasma baten eraginpean jarriko da, ehunka milioi gradura.\nBeraz, material berri horrek etorkizuneko erreaktoreen jardunaren arazo nagusietako bat konpontzen laguntzen du. Izan ere, eroaletasun termiko altua du, fusio-plasmatik eratorritako partikulen bonbardaketak sor dezakeen erosioarekiko erresistentzia handia, eta karga termiko ikaragarriak jasateko gai da. CEIT-IK4 zentro teknologikoko Materialak saileko ikertzaileak dira ikerketa horren buru, eta EXTREMAT Europako proiektuaren barruan dago ikerketa-lana. Proiektu horretan, 13 herrialdetako 37 ikerketa-zentrok parte hartzen dute.\nFusio-zentralek abantaila hauek izango dituzte: segurtasun handia izango dute (ez dira 1986an Txernobilen gertatutako sarraskien modukoak berriro errepikatuko), erradioaktibitate altuko hondakinak desagertuko dira, ez du berotegi-efektuko gasik isuriko eta erregai-kantitate mugagabeak ekoitziko dira.\nPrentsa-oharra, gaztelania, CEIT-IK4\nMaterial berria, CEIT-IK4\nEgilea: Alvaro Vilallonga (CEIT-TECNUN)


Podiumeko modeloak, neska zein mutil, ordezkatzeko deia | EIBZko liburutegia\n“Badirudi podiumera bi mutil lerden igotzen direnean guztia ahazten zaigula”, dio kazetariak. “Objektibazioa ordea iguala da, generoa desberdina izanik ere. Pertsonak objektu eder gisa erabiltzen jarraitzen dugu. Nire ustez, emakumezkoen lasterketetan gizonezko anfitrioiak izatea ez da inklusio keinua; eta okerrena da heteronormatibotasuna sustatzen ari dela”. Azken baieztapen horrek eztabaida luzeetarako eman dezake, terminoaren inguruan galdetuta lankide batek esan didan moduan. “Guztia ez da zuria ala beltza. Emakumezko bi azafata igotzea txarto hartzen du askok. Lasterketa batzuetan gizonezkoak hasi dira lan hori betetzen, eta batzuek txalotu dute baina beste batzuek ez, heterosexualitatea arau gisa indartzen duelakoan. Hori aintzat hartuta, ordea, begi onez ikusiko litzateke emakumezko irabazleari bi emakumek musu ematea? Edo emakumezko eta gizonezko banak? Eta gauza bera irabazlea gizonezkoa denean”. Arazoa ez baita hainbeste emakumezko edo gizonezko modeloak diren, baizik eta zein funtzio betetzen duten.\n“Intentzionalitateak balio du, antolatzaileek-eta ikustea bestelako ereduak bilatu behar direla”, azaldu digu lankideak. “Goiko irudikoa ez dela egoera ideala? Ahalik eta aniztasun handiena lortu beharko litzatekeela? Ados, baina bitartean…”.\nUrratsa nork emango\nRookek proposatu duena, haien idoloen alboan neska-mutil gazteak agertzea, beste kirol batzuetan ere ematen da, tenisean edota futbolean esaterako. Bere artikuluari erantzun dioten erabiltzaile gehienak bat datoz proposamenarekin. Batzuen iritziz, neska-mutikoekin batera, txirrindulari ohiek ere bana ditzakete garaikurrak, edota lasterketak antolatzen aritzen diren pertsonek, guztia zuzen atera dadin edozertan laguntzeko prest izan ohi diren boluntarioek, eta abar.\nKontua da lasterketak diruz babesten dituzten markentzat erakusleiho apartak direla podiumak, eta litekeena dela guztiek ez onartzea haien logoa erakusten duten bi modelo lirainen lekuan ziklista gazteak ipintzea. Ea lasterketaren batek urratsa eman eta gainontzekoak bidea jarraitzera animatzen diren! Ez dakit, agian, izango da tropelean planto egitera ausartuko den ziklistarik ere…\nLasterketa txikietan ere eredu bera\nPasa den martxoaren 12an Goierriko Itzulia jokatu zen, hasi eta bukatu Urretxun, 23 urtez azpiko 164 txirrindularirekin. Txalotzekoa da antolatzaileen esfortzua, baina nire uste harroan bada birplanteatu beharreko zerbait. Sari-banaketa ikusteko aukera izan nuen, eta zer pentsatua eman zidan ziklisten alboan bi neska gazte jartzen zirela (zituztela) ikusteak. Zer ari ziren hor? Telebistaz ikusten ditugun irudiak kopiatu nahi izateak ez du derrigorrean txarra izan behar, baina… Ez ditut neska horiek ezagutzen. Litekeena da Goierri elkarteko kirolariak izatea, edo zikloturista taldekoak. Kasu horretan, tira, haien presentzia justifikatzea legoke (euren eginkizuna –argazkirako posatzea– beste kontu bat da). Aldiz, ez al litzateke egokiagoa izango, proba guztietan oro har, txirrindulari eskolako neska-mutikoak igotzea? Edo antolakuntzakoak? Edo lasterketak behar bezala joan daitezen bidegurutzeetan-eta boluntario aritzen direnak? Edo txirrindularitzaren alde lan egiten duten herritarrak? Ziklista beteranoak? Zikloturistak?\nGure inguruko atletismo probetan adibidez ohikoak dira halakoak. Sariak atleta beteranoek, antolakuntzakoek, erakunde publikoetako ordezkariek eta abarrek eman ohi dituzte maiz, eta argazkirako ez da beste inor gerturatzen.\nAre gehiago, esango nuke, ikusi ditudan lasterketa apurrak gogoan, ziklokros probetan ere ez dela azafatarik ikusten.\nGoierriko Itzuliko sari-banaketako irudiak (2:56etik aurrera)\nGaiaz gehiago blogean:\nAzafata baten ipurdia, txirrindularitza probaren amu (2015-02-24)\n‘Podiumeko neskak’: okerrera egiterik ez zegoela uste genuenean… (2015-06-19)\nKategoria Argia astekaria, Azalpen testua, D eredua, DBH 3. eta 4. mailak, Etika eta Filosofia, Euskara, Gizartea, Gorputz Hezkuntza, Kirola, etiketak Generoa, Jon Torner Zabala, Txirrindularitza by liburutegia. Gorde lotura.


Gerretatik, pobreziatik edo etengabeko jazarpenetik ihesean dabiltzan milaka pertsonek euren bizia jartzen dute jokoan etorkizuna eskuratu nahian. 1.008 pertsona izan dira mundu osoan hil direnak urteko lehen bost hilabeteetan, iaz epe berean baino 791 gutxiago. Libia eta Italia arteko zeharkaldia da errefuxiatuen ohiko bidea kontinente zaharrera iristeko; migratzaileen %43 bertatik igarotzen dira, urtarriletik 9.467 lagun. Bide horretan hil direnak 370 dira.\nMexikoko eta Ameriketako Estatu Batuetako mugan hiltzen dira Mediterraneoko itsasoaren ostean lagun gehien. 69 lagun zendu dira jada herrialde batetik bestera zihoazela.\nEspainiako Estatura iristeko ahaleginean hiltzen direnen kopuruak, ordea, gora egin du: 198 lagun zendu dira aurten, iaz 57 izan ziren. Iristea lortu dutenen kopurua ere hazi egin da Iberiar Penintsulan, 3.994 lagun izanik zeharkaldia egin dutenak. Iaz, epe berean, 2.246 izan ziren. Greziara 8.067 lagun iritsi dira, eta hemeretzi dira bidean zendu diren imigranteak. 2017an, 4.843 izan ziren helburua lortu zutenak, eta 37 hil zirenak.\nUrtez urte okerrera\nNazioarteko krisi handienetakoa da errefuxiatuena, baina estatuak hanka motz geratu dira, oraingoz, arazoari irtenbide bat aurkitzerakoan. 2017an 6.002 errefuxiatu hil ziren mundu zabalean, 2016an 7.932, 2015an 6.281 eta 2014an 5.258. Hildakoak migrazio politika “antzu” baten ondorio dira, hainbat erakunderen arabera.\nPasa den urte amaieratik Europara iristeko bidean buelta eman duten errefuxiatu kopurua handiagoa da itsasoa zeharkatzea lortzen dutena baino. 4.151 lagun etxera itzuli dira eta 3.085 lagunek, ordea, ihesaldian jarraitu dute. Europar Batasunak eta Afrikako hainbat herrialdek 2015an Maltan sinatutako akordioan errefuxiatuak etxeratzeko neurriak adostu zituzten. Hala ere, nazioarteko hainbat erakundek salatu dutenez, datuek ez dute islatzen borondate hutsez itzuli direnen eta behartuta joan direnen arteko aldea.\nLa Vanguardiak argitaratutako erreportaje batek, Sudango errefuxiatuek Libian jasaten duten esklabutza salatu du, besteak beste. Herrialdera iristean bahitu egiten dituzte harrobietan lan egiteko, eta indarkeria, jipoiak, irainak eta giza eskubideen urraketak eguneroko ogia bilakatu dira milaka migratzailerentzat. Hala kontatu du Xavier Aldekoa kazetariak, zorigaitzeko errealitate horren lekuko izan direnen ahotsak bilduz. Errealitate horrek NBEk emandako datu “positiboekin” talka egiten duela dio. Hau da, errefuxiatuak euren kabuz itzuli baino, Libian dagoen jazarpena gehiago ez pairatzeko etxeratzen direla dio.


Barandiaran Beka ardoari buruzko Arabako ikerketa etnologiko batek jaso du - Goierriko Hitza : Goierriko Hitza\nBarandiaran Beka ardoari buruzko Arabako ikerketa etnologiko batek jaso du\n'Ardoaren sare-e(t)nologia Arabar Errioxan' proiektua lagundu du. Bost urteko etenaren ondoren, atzera abian da ikerketa etnologikoa. Urteko aurrekontua ere onartu du fundazioakBarandiaran Fundazioak izendatu du zein proiektuk jasoko duen 2016ko beka d...\n‘Ardoaren sare-e(t)nologia Arabar Errioxan’ proiektua lagundu du. Bost urteko etenaren ondoren, atzera abian da ikerketa etnologikoa. Urteko aurrekontua ere onartu du fundazioak\nBarandiaran Fundazioak izendatu du zein proiektuk jasoko duen 2016ko beka deialdiko laguntza: Ardoaren sare-e(t)nologia Arabar Errioxan: Materialtasuna, agentzia eta ondarea lanari eman diote. 11 lanen artean aukeratu dute, eta abenduaren 26ko batzarrean erabaki zuten fundazioaren arduradunek.\nIban Aiesta, Josu Ozaita eta Edurne Urrestarazu ikertzaileek landuko dute Arabako Errioxako ardogintzaren etnologia, orain. Urtebeteko epea daukate lana gauzatzeko. Irakaslea da bat, eta ikasleak beste biak.\nGaiaren egokitasuna, taldearen osaera, proiektuaren ikuspuntua eta hizkuntza —euskaraz egingo dute— goretsi ditu epaimahaiak, saritzerako orduan: «Etnologiaren parametroetara eta ondarearen ideiara egokitzen da, bete-betean. Gainera, proposatutako ikerketa-eremua (Arabako Errioxa) antropologikoki gutxi ikertu den tokia da».\nBarandiaran Bekaren deialdia 1980an sortu zuten. 2011tik egin gabe zegoen, eta iaz egin zuen atzera fundazioak. Deialdia «oso mamitsua» eta «maila altukoa» izan dela dio. 10.000 euroko diru-hornikuntza izango dute ikertzaileek, saritan.\nAurrekontua, Sara etxean\nIazko azkeneko batzarra Ataungo Sara etxean egin zuen Barandiaran Fundazioak, urrian. Tartean, 2017rako aurrekontua han onartu zuten. 2016ko emaitza ekonomikoaren berri, eta Eusko Folklore urtekariaren egoera ere azaldu zitzaien patronatu kideei.\nHonako batzarkideek osatu zuten fundazioaren patronatua: Igone Martinez de Luna (Arabako Kultura diputatua), Fernando Perez (Nafarroako Kultura zuzendaria), Jose Manuel Bujanda (Eusko Jaurlaritzaren ordezkaria), Asier Rodriguez (Ataungo alkatea), Karmele Aierbe (Ataungo Kultura zinegotzia), Joxemari Velez de Mendizabal (Fundazioaren lehendakaria), Arantza Cuesta (idazkaria) eta Jexux Aizpurua. Fundazioaren idazkari tekniko Zuriñe Velez de Mendizabal ere bileran izan zen.


Rezusta eta Zabaleta bat datoz finala jokatzeko merituak Artolak egin dituela esaterakoan | Pelota | Naiz\n2021 EKA. 03 - 16:55h\nRezusta eta Zabaleta bat datoz finala jokatzeko merituak Artolak egin dituela esaterakoan\nIgandeko partidaren zailtasunaren jabe diren arren, biak gustura agertu dira aspaldiko partez atzelari baten aurka Buruz Buru jokatzeko aukera izateaz.\nRezustak eta Zabaletak ez dute finalean egoteko aukeran pentsatu nahi. (Iñigo URIZ/FOKU)\nUkaezina da Iñaki Artolaren lesioak eta alegiarra finala jokatzeko moduan egongo den inguruan sortu den ziurgabetasunak garrantzi berezi bat eman diola igandean Irunen Jose Javier Zabaletak eta Beñat Rezustak jokatu beharreko partidari; gatzik gabeko hirugarren posturako lehia bat izatetik, finalerako atea zabal diezaioke Urantzun 22ra heltzen denari. Hala ere, partida hau jokatu behar duten bi atzelariak bat etorri dira Jokin Altunaren aurka jokatzeko merituak Baikoko aurrelariak egin dituela nabarmendu eta ekainaren 20rako prest egon dadila opatzerakoan.\nGaur egin dute Aspeko bi pilotariek partida horretarako material aukeraketa eta finalean sartzeko aukeraz galdetuta, Bergarakoa oso argia izan da. «Espero ezetz, garbi esanda. Finalean egoteko merituak berak egin ditu, Iñakik egin ditu eta, egia esan, ez dakit zenbaterainoko lesioa duen, astebete atzeratzea eskatu badu izango da esperantza duelako errekuperatuko dela. Gustura jokatuko nuke finala, baina neu heldu izan banintz, orain Iñakik berak egin ditu merituak eta ea ondo jartzen den», azaldu du finalerdietan alegiarrak kanporatutako pilotariak.\nAntzera mintzatu da Jose Javier Zabaleta ere. «Kristoren pena izan da, nik uste berak merezi duela finala jokatzea, sekulako txapelketa egin du eta hemendik animoak bidaltzen dizkiot. Espero dugu hiru astetan ongi osatzea eta berak izan dezala finala jokatzeko aukera», azaldu du etxarrendarrak.\nMomentuz, eta Artolarekin gertatzen denaren zain, bietako inork ez du igandeko partidaz harago begiratu nahi eta berez, hirugarren postuak ere ba omen du bere garrantzia. Gainera, azken urteetan zeresan gutxi izan ostean, atzelariek euren protagonismoa aldarrikatu dute aurtengo Buruz Burukoan eta txapelketako atzelaririk onena izateak ere motibatzen ditu. Hori bai, orain arte aurrelarien aurka jokatu ostean, igandekoa beste era batetako partida bat izango dela argi dute.\nGipuzkoarra urteren batean Albisuren aurka jokatuta dago, baina aurten Oinatz Bengoetxea eta Danel Elezkano kanporatuta heldu zen finalerdietara. «Jokatzeko era airera eta gutxiago izango da baino airera ere joan beharko dut ze Jose jotzen ari den bezala, derrigortuta zaude. Sakeak erantzuten eta gutxiago joango gara airera, pixka bat aldatzen da aurrelarien aurka aritzetik baina ni saiatuko naiz pixka bat aurrekoetan bezala aurrean bukatzen. Ea saketik asmatzen dudan, eta baita ea bera pixka bat mugitzen dudan ze zuzen jokatzen duenean ikaragarri jotzen dio eta ea mugitzen dudan.\nZabaletak ere izan du atzelariren baten aurkako partidarik, Untoria eta Albisuren aurka esaterako eta jokatzeko era aldatzen dela onartu arren, beretzat partidako giltza, gehienetan bezala sakean eta errestoan egongo da. «Sakeak erantzuten Altunaren aurka baino hobeto moldatu beharko dut».\nAltunak igandean binaka jokatuko du\nAurkaria nor izango duen ez dakien arren, Jokin Altunak argi duena da finala astebete atzeratuko zaiola eta hiru astez partidarik jokatu gabe egotea luzeegi izan daitekeela iritzita, enpresari igande honetan partida bat jokatzeko eskatu dio. Hala, binaka ariko dira, Irunen bertan, Ladis Galarza lagun, Urrutikoetxea-Imazen aurka.


Kontatu nahi direnak | Kultura | Berria\nDonostiako 66. Zinemaldia. Zuzenda berriak. KRITIKA\nKontatu nahi direnak\nZuzendaria: Kun Yang. Herrialdea: Txina. Iraupena: 80 minutu.\nYu Zhao Pekinen bizi da, eta bere semearen etxean laguntzen igarotzen ditu egunak. Haren jaioterrira joatea erabakiko du Yuk, familia eta aspaldiko lagunak bisitatzera. Bertan, familiako hainbat kide bisitatu, eta lagun berriak egingo ditu.\nKun Yang zuzendari txinatarraren lehen film luzea da Breeze. Bertan, jaioterrira itzultzean sortzen diren emozio eta frustrazioak erretratatu nahi izan dituela adierazi du zuzendariak; protagonistari bezala, urte asko kanpoan egon ondoren etxera itzultzeak eta dena aldatuta dagoela ikusteak sortzen dituen sentimenduak. Aldi berean, familiarteko harremanei eta familia-kide zaharrenen zaintzari buruz gogoeta egin nahi izan du.\nNik ez dut zuzendariak aipatutako gai eta hausnarketarik aurkitu. Film zuzena da, era egokian zuzenduta dago, eta abiapuntu interesgarria du, baina ez dakit nor den protagonista, ez dakit zer nahi duen, eta ez dirudi inolako motibaziorik duenik. Hori dela eta, Yangen filmak bata bestearen atzetik doazen sekuentzia multzo bat dirudi eta, amaitzerako, ez dakigu zer kontatu nahi izan duen. Lehen sekuentziak, Pekinen gertatzen direnak, zuzendariak aipatutako familiarteko harremanei buruz hausnartzeko abiapuntu indartsua badira ere, filmak aurrera egin ahala gogoeta hori desagertuz joango da, zentzua galtzen duen arte.


Jarduera ekonomikoen ordainketa zatikatuak - Ogasuna\nJarduera ekonomikoen ordainketa zatikatuak/\nOrdainketa zatikatuak enpresari eta profesionalek hiruhilero Foru Ogasunari hurrengo urtean aurkeztuko duten errenta aitorpenaren kontura egiten dizkioten ordainketa edo aurrerakinak dira.\nJarduerak egiten dituzten zergadun guztiak ordainketa zatikatuak egitera behartuak daude, ondokoak ezik:\nNekazaritza edo abeltzaintza jarduerak egiten dituzten zergadunak, baldin eta aurreko urte naturalean jardueratik lortutako sarreren gutxienez %70i atxikipena edo konturako sarrera aplikatu bazaio. Dirulaguntza arruntak edo kapital dirulaguntzak eta kalte-ordainak kanpoan uzten dira.\nJarduera profesionaletan jarduten diren zergadunak, aurreko urte naturalean, jardueraren % 50ek gutxienez atxikipena edo konturako sarrera izan bazuen.\nOrdainketa zatikatuen zenbatekoa\n1.- Prozedura orokorra:\nHiruhileko bakoitzeko ordainketa zatikatua azken aurreko urtean lortutako etekin enpresarial edo profesionalen %5ekoa izango da (2019ko ordainketa zatikatuak = 2017ko etekin garbiaren %5), azken aurreko urte horretan zergadunari egindako atxikipen eta konturako sarreren %25ean gutxitua.\n2.- Prozedura bereziak:\nAparteko izaerarekin (sasoiko jarduerak, jardueraren hasiera edo aldaketakoak, azken aurreko ekitaldian ez direnean jarduerak egin edo ez zutenean etekin positiboa izan, azken aurreko urteko hiruhileko korrelatiboan baino eragiketa bolumen txikiagoko hiruhilekoren bat), etekinak zuzeneko zenbatespeneko metodoaren bitartez zehazten diren jarduerengatik zergadunak hiruhileko eragiketa bolumenaren %1 sartu ahal izango du. Zenbateko horri, hala badagokio, hiruhilekoan zehar egindako atxikipen eta konturako sarrerak kendu beharko zaizkio.\nZergadunek adierazitakoa baino portzentaje handiagoa aplikatu ahal izango dute ordainketa zatikatu bakoitzean.\nAurkezteko modua eta lekuak\nJarduera ekonomikoen ordainketa zatikatuak hiru modutan aurkez daitezke:\nInternet: 2017ko ekitalditik ZergaBidea plataforma erabiliz, eta 2016ko ekitaldira arte Gipuzkoatarian sartuz, bertan dagoen formulario betez edo Zergabidea programa zaharrarekin lortzen den fitxategia igoz.\nPaperean: 130 inprimakia bete eta Finantza entitate laguntzaileren batean entregatzearen bitartez.\nOrdainketa zatikatua helbideratu daiteke 005 ereduaren bitartez.\nLehen hiruhilekoa: apirilaren 1etik maiatzaren 10era bitartean\nBigarren hiruhilekoa: uztailaren 1etik abuztuaren 10era bitartean\nHirugarren hiruhilekoa: urriaren 1etik azaroaren 10era bitartean\nLaugarren hiruhilekoa: hurrengo urteko urtarrilaren 1etik otsailaren 10era bitartean


Eheim Aquarienkombination incpiria 230 bei aqua-pond24.de\nArt. Nr.: 9-incp230\nMöchten Sie diesen Arktikel für 1046.58 €* kaufen?


InnovaGoods4 1 funtzio anitzeko karga kargagarri ergonomikoa | Beautyshop.ie\nHasiera / Brand New / InnovaGoods4 1 funtzio anitzeko karga kargagarri ergonomikoa\nErabilgarritasuna: 2964 Badago\nInnovaGoods-ek zure arreta pertsonala aitzakiarik gabe lehenestea errazten du, edertasun, erlaxazio eta ongizate elementurik onenak eta berrienak eskaintzen baititu! Trimfor InnovaGoods Wellness Beauty 4 eta 1 kargatzeko funtzio anitzeko lehorgailu ergonomikoa horien adibide ona da! Ezagutu kalitate handiko produktuen aukera zabala ...\nInnovaGoods zure arreta pertsonala aitzakiarik gabe lehenestea errazten du, edertasun, erlaxazio eta ongizate elementurik onenak eta berrienak eskaintzen baititu! The 4 1 kargatzeko funtzio anitzeko lehorgailu birkargagarria Trimfor InnovaGoods Wellness Beauty hau da adibide ona! Ezagutu kalitate handiko produktuen aukera zabala, funtzionaltasunagatik, eraginkortasunagatik eta diseinu berritzaileagatik nabarmentzen direlarik.\n4-en-1 funtzio anitzeko karga berriztagarri oso polifazetikoa, bizarra mozteko, bizar eta patillak mozteko osagarriak (3 ezarpen), sudurreko eta belarriko ileak zehaztasunez mozteko, aurpegiko garbiketa egiteko eta bizarra xaboia erosotasun osoz aplikatzeko. Diseinu ergonomikoa eta paleta bikoitzeko buru oszilatzailea aurpegiaren eremu guztietara egokitzen dira akabera ezin hobea eta garbiketa sakona lortzeko. Karga adierazlea du eta edozein lekutara garraiatu eta erabil daiteke kable edo entxuferik beharrik gabe. 3 buru trukagarriak, 3 orrazteko mozketa (1-3-5 mm) eta USB kargatzeko kablea ditu. Gainera, urarekiko erresistentea da (IPX6) eta erraz garbitzen da, buruak txorrotaren azpian garbitu baitaitezke, erabili ondoren.\nDiseinua: originala eta eramangarria\nHigiene eta bizarra ezin hobeak eskaintzen ditu\nErgonomikoa: aurpegiaren atal guztietara egokitzen da\nUrarekiko erresistentea: IPX6\nPolifazetikoa eta moldagarria: Bizarra bustia edo lehorra\nBuru trukagarriak: x3\nBizar eta patilla moztekoa: 3 orrazketa (1-3-5 mm)\nZehaztasun ebakitzailea: sudur eta belarri ilea mozteko makina\nAurpegiko garbiketa eskuila:\nAurpegiko garbiketa elektrikoa\nBizarra xaboi aplikatzailea\nGarbitzeko erraza: ur korrontean garbitu daiteke txorrotaren azpian\nBarne: USB kargatzeko kablea\nEnergia: 5 W\nDC sarreran: USB 5 V / 1 A\nGutxi gorabehera. neurriak: 4 x 17 x 3 cm


Sanders garaile, baina larri | Mundua | Berria\nSanders garaile, baina larri\nBederatzina ordezkari lortu dituzte senatariak eta Buttigiegek New Hampshireko primarioetan\nBernie Sanders senataria garaipena ospatzen, atzo. JUSTIN LANE / EFE Tamaina handiagoan ikusi\nIosu Alberdi - Jone Bastida Alzuru -\nAEB Ameriketako Estatu Batuetako hauteskunde primarioetan demokraten arteko lehia estua iragarri zuten inkestek, eta halakoxeak izan dira aurreneko bi batailak. Iowaco caucus-etan larri irabazi zuen Pete Buttigieg South Bendeko alkate ohiak, eta New Hampshireko primarioetan, berriz, espero baino estuago nagusitu da Bernie Sanders senataria.\nHain zuzen, Iowan ere hark lortu zituen boto gehien, baina Buttigiegek eskuratu zituen ordezkari gehien: hamalau —senatariak hamabi lortu zituen—. Ozta-ozta izan arren, Sandersek arantzatxo hori kendu du New Hampshiren. Alderdiaren ezkerraldeko hautagaiak azpimarratu du garaipen hori AEBetako presidente Donald Trumpen «porrotaren hasiera» dela: «Gure kanpaina ez doa bideratua Trumpi irabaztera bakarrik; AEBak eraldatzea da helburua».\nNew Hampshireko primarioetako botoen %96 zenbatuta, Sandersek horien %25,8 lortu ditu, eta Buttigiegek, aldiz, %24,5 —4.000 boto ingururen aldea—. Urrun geratu dira, halaber, Elizabeth Warren senataria (%9,3) eta Joe Biden AEBetako presidenteorde ohia (%8,4), faboritoetako bi zirenak. Izan ere, Amy Klobuchar senatariak ezustekoa eman du, horiei aurre hartuta (%19,8). Gauzak horrela, 2016ko primarioetako irabazle bera izan dute New Hampshiren; orduan, botoen %60 lortu zituen, Hillary Clinton garaituta. Halere, Sandersek eta Buttigiegek ordezkari kopuru bera lortu dute: bederatzina. Jokoan ziren gainontzeko seiak Amy Klobucharrek lortu ditu. Gainerako hautagaiek ez dute bakar bat ere eskuratu, ez baitute gutxieneko %15 lortu.\nGoiz da jakiteko nor izango den demokraten hautagaia AEBetako presidentetzarako, baina primarioen hasiera Sandersen eta Buttigiegen arteko bataila estuaren lekuko da. Lehenak alderdiaren ezkerreko ildoa ordezkatzen du, eta bigarrenak, zentroa eta moderazioa. Kaltetu nagusia, berriz, Biden zentrista da: bera zen, inkesten arabera, estatu mailan irabazteko faboritoa. Emaitzak, ordea, bestelakoak izan dira, eta, oraingoz, jokoz kanpo geratu da AEB-etako presidenteorde ohia.\nHistoriak erakutsi du, gainera, garrantzitsuak direla aurreneko bi ekitaldi horiek: 1980tik, Bill Clintonek izan ezik, presidentegai guztiek Iowako caucus-ak, New Hampshireko primarioak edo biak irabazita abiatu dute bozen prozesua; halere, denera 3.979 ordezkari aukeratu behar dituzte, eta oraindik 65 besterik ez daude zehaztuta. Buttigiegek jarraituko du ordezkari kopururik handiena izaten, 23. Sandersek 21 ditu; Warrenek, zortzi; Klobucharrek, zazpi; eta Bidenek, sei. Demokratek uztailaren 13 eta 16 bitartean egingo dute Konbentzio Nazionala, alderdiaren hautagaiak izendatzeko. Hurrengo geltokia, berriz, Nevadako caucus-ak izango dira, otsailaren 22an. Martxoaren 3 da, alabaina, primarioen giltzarria, orduan egingo baitira ordezkariak lortzeko caucus gehienak.\nAzken bozketak hautagai kopurua murrizteko ere balio izan du, eta bik utzi dute lehia: Andrew Yang ekintzaileak eta Michael Bennet senatariak. Bientzat, jasotako babes urria izan da albo batera geratzeko erabakiaren arrazoia. New Hampshiren, Yangek botoen %2,8 lortu ditu, eta Bennetek, %0,3.\nAlderdi errepublikanoa ere ari da primarioak egiten. Trumpek, ordea, beste behin erakutsi du ez duela lehiakiderik. Botoen %91,6 zenbatuta, horien %85,8 jaso ditu, eta Iowako garaipena berretsi du. Massachusettseko gobernadore ohi Bill Weld da hari kontra egiten saiatzen ari den hautagairik indartsuena, baina botoen %9,1 besterik ez ditu bildu.\nIosu Alberdi - Jone Bastida Alzuru


Zicla Blog | Hiri jasangarria: hirira itzultzen diren hondakinak. %\nHome / Bloga. / ZICLA KOMUNIKABIDETAN / Hiri jasangarria: hirira itzultzen diren hondakinak.\nHiri jasangarria: hirira itzultzen diren hondakinak.\nHirira itzultzen diren hondakinak.\nAlfredo Balmaceda – ZICLAko zuzendaria eta kofundatzailea\n2050ean planetako biztanleriaren %70 baino gehiago hirietan biziko dela pentsatzen da. Hiri erdigunetan biztanleriaren kontzentrazio prozesu azkar honek erronka handiak ekarriko ditu mugikortasunaren, irisgarritasunaren eta hondakinen kudeaketa zuzenean. Hondakinak arazoaren parte izanez, konponbidearen parte izan ahal dira ere. Errealitatea urtero milaka tona hondakin zabortegietan botatzen edo errautsen direla da. Hala ere, hondakin hauek ekonomikoki eta teknikoki bideragarriak diren konponbide irudimentsuak erabiliz baliabideetan eraldatu egin ahal dira, hau da hiri berak sortzen dituen arazoei konponbideak eman ahal dituzten produktuak garatzeko lehengai berrietan, horrela materialen zikloa era eraginkorraz itxiz.\nHondakinez hitz egiten, orokorrean hirietako biztanleek sortzen dituzten hiri-hondakin solidoetan pentsatzen da. Halaber, baliabide bezala erabiltzeko egokiak diren hondakin sorta guztiz ere handiagoa da eta dator, biztanleetatik gain, giza-jarduera guztietatik, bereziki, zerbitzuetatik eta industriatik. Edozein kasuan, proposatzen den konponbide bakoitzak hondakinaren benetako “upcycling” bilatu behar du erantsitako balio handiena daukan material edo produktu batean eraldatzeko.\nEraikuntza edo aukera agorrezinak dituen iturriak.\nEraikuntzan litosferan egiten diren lehengaien erauzketen %60 kontsumitzen dela pentsatzen da atmosferari isurtzen den CO2ren %50aren zuzeneko eta zeharkako arduraduna da, Espainiako biztanle bakoitzak eraikuntzako eta eraispeneko hondakinez 1,1 tona sortuz urtero. Hondakin hauek berriro eraikuntzan eta hiri-lanetan erabili ahal diren kalitate bikaineko idorretan eraldatu ahal dira. Birziklatutako idorrak erabilera desberdinak dituzte, zangetako betegarri bakunetik prefabrikatutako hormigoizko egiturei, zintarriak, galtzada-harriak, baldosak eta abar bezala. Eta birziklatutako idorretako fabrikazio prozesuan sortzen diren finak, errepide lanetan asfaltozko nahasteetan sartu ahal dira. Eraikuntzan sortzen diren igeltsuen hondakinetako kasu berezian, erabilera lerro berria garatzen ari da, bereziki eraikuntzako elementuek, hondakin hauek dauzkatenak eta horrela eraikuntza prozesuari itzultzea baimentzen dute.\nEragingarriak izan diren errepideen bide-zoruen birrintze prozesuan sortutako fresaketaren hondakina eta Espainian urtero 2,5 milioi tona sortzen duena, bide-zoruen geruza berriak eraikitzeko sekulako lehengaia da\nEDAR-etan sortutako hiri araztegien lokatzak, lehortuta eta haustuta eta gero (Katalunian bakarrik 86.000 tona / urtero), eraikuntzarako hormigoizko pilaka fabrikazioan erabiltzen den zementuari gehitzen zaizkio gehigarri bezala eta hormigoizko prefabrikatuetan ere eta horrela hiriari itzuli ahal dira espaloiko lauza eran, zintarrietan, galtzada-harrietan, eta abar.\nErrefusak edo inork ez dituen nahi hondakin haiek…oraindik.\nNormalean zabortegietan botata edo erraustuta bukatzen duen hondakin solidoen tratamenduen fabriketako errefusak, plastikoetako galautsetan eraldatu ahal dira, gero estrusio bat eginez tamaina desberdinetako profiletan eraldatu ahal direnak hiri-altzarietako egurra ordezkatzeko: bankuak, paperontziak, pasaguneak, eta abar.\nPneumatikoen itzulera hirietako kaleetara.\nErabiliz kanpoko pneumatikoen hondakinak Espainian urtero 300.000 tona sortzen dutenek erabilera desberdinak dituzte, birrinduta eta gero hirietara itzuli ahal dira haien kaleetako edo errepideetako asfaltozko betuna eran, edo umeentzako jokoen lekuetan jartzen diren lauza malguak eta kolpeetako indargetzaileak, edo bere injekzioa baimentzen duten polimero desberdinekin nahastuta eta haustu eta gero automobilgintzarako produktuetan.\nTxirrindularien segurtasuna eta bus geltokietako irisgarritasuna giltzarria plastikoetako hondakinetan.\nKobre berreskuratzen duen industrian sortutako PVC-ko hondakinak erabiliz kanpoko kable elektrikoetatik eta plastiko honekin egindako mahuken eta banderatxoen hondakinetatik datozenak, hirietan txirrindularien segurtasuna hobetzen duten bidegorrietako bereizgailuetan eraldatu ahal dira edo hiretako geltokietan autobusetarako irisgarritasuna hobetzen duten plataforma modularretan.\nEta beste hondakinetako mundu bat eta hirietara produktu berri eran itzultzeko digeritzen dituen industriak.\nSaretoak, lauzak, estaldurak, tetrabrick-etako ontzietatik datozen hondakinekin egin ahal dira. Zelulosa frakzioa paper-industrian kenduta eta gero, geratzen den hondarra polietilenoko eta aluminioko nahaste batez eratuta, injektatu edo prentsatu ahal diren plastikozko galautsetan eraldatu ahal dira. Kafe kutxatilek norabide bera izan ahal dute, hondarra bereiztu eta gero, eguneroko erabilera duten produktu desberdinetako fabrikazioan sartu ahal diren plastikozko galautsetan eta birrinketetan eraldatu ahal dira.\nPoliuretanoko aparra duten erabiliz kanpoko lastairak prentsaketa eta erretxinarekin pilaketa prozesu bat egin eta gero hidroponiako laboratzerako tapakietan eraldatu egin ahal dira. Teknologia bera erabiliz, igerilekuentzako txurroetako eta kanpinetako koltxoneten fabrikazioan sortzen den zelda itxiko polietileno hondakinak, zelai artifizialetako tapakien azpian instalatu ahal diren tapaki indargetzaile eta drainagarrietan eraldatu ahal dira.\nAutomobilgintzan eta azoketan sortutako moketa hondakinak, hirietara itzuli ahal dira errepidetan trafikoak sortzen duen soinu-kutsadura murrizteko soinu-plaka eran. Norabide bera izan ahal dute zurratuan sortutako larru hondakinek.\nTeknologia berriek Tresna Elektriko eta Elektronikoetako Hondakinetatik (TEEH) datozen kalitatezko plastikozko frakzioak lortzea baimentzen dute. Frakzio horiek prozesu industrial desberdinetan berriro sartu ahal dira. .\n…eta hondakin berriak agertuko diren etorkizuna eta birziklatzeko teknologia berriak.\nLehen aipatutako kasuak giza jardueran sortutako hondakinen adibide batzuk, egokituak eta eraldatuak eta gero lehengaietan edo produktu finaletan hirietara itzuli ahal diren hondakinen adibide batzuk dira bakarrik.\nEta etorkizunean erronka berriak sortuko dituzten hondakin berriak egongo dira, baina hirietako eta haien biztanleetako beharrei erantzunak eman ahal dituzten produktu berrietan eraldatzeko teknologia berriak eta aurreratuagoak egongo dira ere.\n5 Abe, 2016 I Kategoriak: ZICLA KOMUNIKABIDETAN I No Comentarios


Arte Ederretako Urrezko Dominea Montxo Armendariz, María Bayo eta Álex de la Iglesiari - bizkaie.biz\nArte Ederretako Urrezko Dominea Montxo Armendariz, María Bayo eta Álex de la Iglesiari\nBizkaie! 2020-12-30 11:45 Kulturea\nEspainiako Kultura Ministerioak egin deutse autortzea.\nÁlex de la Iglesia bilbotarra da sarituetako bat | Ikusi handiago | Argazki originala\nKulturgintzan egindako ibilbide bikainagaitik, Arte Ederretako Merituaren Urrezko Dominea emon deutse Espainiako hainbat sortzaileri 2020. urte honetan. Espainiako Kultura Ministerioak asteon emon dau aurtengo sarituen barri, eta tartean dagoz hiru euskal herritar: Montxo Armendariz nafarra eta Álex de la Iglesia bizkaitarra, biak zinemagileak; eta María Bayo soprano nafarra.\nDanetara 32 alkarte eta laguni emon deutse Urrezko Dominea 2020an. Pau Donés musikariarentzat, Álvaro de Luna aktorearentzat eta Andrés Sardá diseinatzailearentzat hil osteko autortzea da dominea, aurten bertan zendu diralako. Espainiatik kanpoko sortzaileak be kontuan hartu ditue, adibidez, Hans Zimmer konpositorea.\nBeste saritu batzuk dira Sara Baras, Tirant Lo Blanch argitaletxea, Antonio Resines, Gustavo Dudamel, Paz Muro, Emilio Lledó eta Manolo García.\nDominea jaso daben hiru euskal herritarrez gan, Emilio Sagi be badago zerrendan. Asturiarra dan arren, Bilboko Arriaga Antzokiko zuzendari artistikoa izan zan Sagi luzaroan, 2008tik 2016ra, eta lotura estua dauka euskal arte eszenikoakaz.\nMontxo Armendariz (Olleta, 1949\nEuskal zinemagintza konprometiduaren ordezkari nabarmena da 1970eko hamarkadatik. Askatasunaren aldarrikapena, antxinako bizimodua, historia eta kritika politikoa ohikoak dira bere ibilbidean. Arrastoa itxi dabe haren film askok: Tasio, Mikelen heriotza, Secretos del corazón, Obaba...\nÁlex de la Iglesia (Bilbo, 1965)\nHau be azken urteotako zinemagile aitagarrienen artean dago, baina haren lanak sarriago jo dau fantasiara, absurdora eta umorera. Bide horretatik tiraka, maisulan bat baino gehiago egin ditu, Mirindas asesinas (1990) eta Acción mutante (1992) ikonikoak tartean, azkeneko hori bere lehenengo film luzea. El día de la bestia, La comunidad eta Balada triste de trompeta be nabarmentzekoak dira.\nMaría Bayo (Tutera, 1961)\nNafarroan hasi zan kantugintzan, baina laster egin eban nazinoarteko saltoa. Haren soprano ahotsa zuzenean zein makina bat diskotan entzun leiteke, gehienbat zartzuela eta opera generoetan. Sari entzutetsuak irabazi ditu, esate baterako, Vianako Printzea Saria, Espainiako Musikearen Sari Nazionala eta Eusko Ikaskuntzaren Humanidadeen Saria.


Koloneko minbizia. ZertanDatza - navarra.es\nXede biztanleriaren barruan nago. Zer egin behar dut?


San Blas opila — Gastronomia\nSan Blas opila Zazpi koilarakada azukre eta bi zuringoak ez besteko guztiak nahasi ongi orea lortu arte. Gero, mahai gainean, orea zapal zapal egin botila baten laguntzaz. Ez ahaztu irin apur bat jartzea mahaiaren gainean, bestela dena kolatuko da. Ore horretatik, pala baten tamainako opilak aterako ditugu eta ertzetan koskak egingo dizkiegu edo dauden-daudenean utzi, nork bere aukeran. https://www.debabarrenaturismo.com/eu/gastronomia/produktuak-eta-errezetak/errezetak/san-blas-opila https://www.debabarrenaturismo.com/@@site-logo/logo2019.png\nZazpi koilarakada azukre eta bi zuringoak ez besteko guztiak nahasi ongi orea lortu arte. Gero, mahai gainean, orea zapal zapal egin botila baten laguntzaz. Ez ahaztu irin apur bat jartzea mahaiaren gainean, bestela dena kolatuko da. Ore horretatik, pala baten tamainako opilak aterako ditugu eta ertzetan koskak egingo dizkiegu edo dauden-daudenean utzi, nork bere aukeran.\n200º-tan dagoen labean sartu 25-30 minutuz.\nBitartean, bainu marian jarri dugun katilu batean, bi zuringoak eta zazpi koilarakada azukre nahasi behar dira, geratu barik. Azukrea ongi nahasi denean, ontzia berotik atera eta ordu laurdenez edo joko dugu indarrez, apur bat gorpuztu dadin.\nLabekoak atera eta hozten utziko ditugu, baina oraindik epel daudelarik gainetik igurtziko ditugu zuringoekin, San Blas opilen zuritasun berezko hori eduki dezaten.\nAzkenik, San Blas opila bedeinkatuko dugu. Opilak kartoizko kutxa batean gorde, edo azpil batean, zapi garbiz estalirik.\nSan Blas opilaren errezeta magikoa hurrengoa da:\nKg 1 irin\n150 g txerri gantz edo Koipe\n8 arrautza (bi zuringo alde batera lagata)\n7-8 tanto anis esentzia eta legamia.\nLegamia, zorro txiki bat edo gaseosa freskagarriak egiteko erabiltzen den horietako bat (aukeran, ez da guztiz beharrezkoa).


Natur Zientzien I. Topaketa: naturazaleen elkargunea - Elhuyar Aldizkaria\nHasiera » Gai librean » Natur Zientzien I. Topaketa: naturazaleen elkargunea\nNatur Zientzien I. Topaketa: naturazaleen elkargunea\nTopaketen antolaketa-taldeko kidea\nArg. Antton Alberdi\nAsko dira Euskal Herrian naturaren inguruan lan egiten dutenak, bai lanbide moduan eta bai afizioz ere. Alabaina, komunitate horretako gutxik ezagutzen dute elkar, eta horrek asko zailtzen du elkarlana. Egoera hori iraultzen hasteko egin zen joan den azaroaren 9 eta 10eko asteburuan Natur Zientzien I. Topaketa. Udako Euskal Unibertsitateak (UEU) antolatutako egitasmoak aukera eman zuen Euskal Herrian natura-zientzien inguruan lanean dihardutenek elkar ezagutzeko, komunitatearen barnean zubiak eraikitzen hasteko eta elkarlan-sare baten oinarriak ezartzeko etorkizunari begira.\nNaturazaleak elkartzeaz gain, 18 hizlari gonbidatuk parte hartu zuten naturaren inguruko gaurkotasunezko lau gai aztertzeko. Hainbat alorretakoak izan ziren hizlariak, gaien ahalik eta ikuspegi zabalena lortzeko, hala nola zientzialariak, teknikariak, natura-taldeetako kideak, abeltzainak... Mahai-inguruan, euskalgintzako lau erreferente izan genituen, zientziaren mundu globalizatuan euskarak duen edo izan behar lukeen tokiaz eztabaidatzen.\nEgur hila: basoetako biodibertsitatearen erregaia\nEgur hilari buruz jardun zuten topaketetako lehenengo saioan. Zein da gure basoen egoera? Galdera horretatik abiatu zuen saioa Miel Mari Elosegi basozainak, eta errepaso ederra eman zion Euskal Herriko baso-kudeaketaren historiari. Kudeaketa horren ondorio da egungo egoera, alegia, orokorrean zuhaitz homogeneoz osaturiko eta egur hilik gabeko basoak izatea.\nJarraian, egur hilak onddoentzat, intsektuentzat eta okilentzat duen garrantziaz hitz egin zen. Azaldu zen nola erabiltzen duten onddoek zura eta zer usteltze-mota eragiten duten; nola aprobetxatzen duten intsektuek eta okilek usteltze hori beren elikagaiak eta babeslekuak eskuratzeko, eta, orokorrean, nola egur hilaren ugaritasunak eta dibertsitateak sostengatzen duen basoko bizitza oparoa eta dibertsoa. Denak bat etorri ziren esatean baso-kudeaketarekin zerrategirako egokiak diren oholak baino zerbait gehiago lortu behar dela.\nAbere-hilotzen kudeaketa Euskal Herriko mendietan\nAbere-hilotzen kasuan, abeltzainak eta animalia sarraskijaleak izan zituzten hizpide. Saien erasoek oihartzun handia izan zuten duela urte batzuk, eta, azken urteetan gaia lasaitu bada ere, polemikoa izaten jarraitzen du. Saien kontrako erasoak gutxitu egin dira azken hamarkadetan eta, hiloztegiei esker, ez zaie jatekorik falta izan; ondorioz, populazioek asko egin dute gora, eta inoizko populazio handienak ei ditugu.\nSaien elikadura, gizakiarekiko harremanaren bilakaera eta animalia biziekiko erasoen nondik norakoak izan zituzten hizpide hizlariek, eta eztabaidak ere piztu ziren horren harira. Iker Elosegik azpimarratu zuen adituek hanka sartu zutela erasoak hain irmo ukatzearekin. Iñaki Otegi artzainak amaitu zuen saioa, saien erasoen eraginari pisua kenduz eta komunikabideek polemikak puzteko duten ahalmena salatuz. Aldarrikatu zuen, abeltzainen benetako arazoa ez direla saien erasoak, ekonomikoki hain itota bizi beharra baizik.\nUr-baliagaiak eta haien zerbitzu ekosistemikoak\nIbaien bueltan hainbeste ikerlari aritzen denez, elkarlanerako deia izan zen Iñaki Antiguedaden sarreraren ardatza. Horrez gain, ibaiari begiratzeko ikuspegi orokorrago bat aldarrikatu zuen, hots, ibai-arroa ibaia baino gehiago dela.\nIbaien eta hezeguneen egoera ere izan zuten hizpide, eta, oro har, azken urteetan haietako uraren kalitateak hobera egin duen arren, ibaiek eta hezeguneek ustiaketaren ondorioz dituzten arazo ekologikoak azaldu zituzten. Ibaiaren ibilguan eraikitzeak sortu dituen arazoak, espezie inbaditzaileak, kutsatzaileen isurketak... izan zituzten mintzagai.\nEkintza jakin batzuk ere azaldu ziren, hala nola Gipuzkoako Foru Aldundia ibaien iragazkortasunari begira egiten ari den ekintzak eta Zarauzko Arkamurka Natur Elkarteak Inurritzako Biotopo Babesturako proposatzen duen proiektua.\nZerbitzu ekosistemikoen balioa zehazteko, balioztatze ekonomikoaren bidea azaldu zuen Elisa Sainz de Murietak, eta, mugak badituela jakinda ere, aditua ez den jendearengana hurbiltzeko eskaintzen duen erraztasuna nabarmendu zuen.\nItsasoa: klima-aldaketaren ubera\nMalaspina 2010 espedizioan oinarrituta, mundu guztiko itsas hondoetan barrena bidaia eder bat egiteko aukera izan zen, Iñigo Azuaren eskutik. Klima-aldaketaren ondorioz itsasoan gertatzen ari diren aldaketak detektatzeko esperimentu baten lehen zatia izan zen espedizio hori, eta xehetasunak azaldu ziren.\nBestalde, BC3 Euskal Herriko elkarteak PERSEUS nazioarteko proiektuan duen paperaren berri eman zen. Eta klima-aldaketaren ondorioak modu lokalagoan ere ikusi ahal izan ziren, Eneko Bachiller eta Iñigo Muxika AZTIko ikerlarien eskutik. Horiek ikerketa-lerro zehatz batzuk azaldu zituzten: klima-aldaketaren eta arrantzaren moduko giza jarduera zuzenagoen eraginaz hitz egin zuten, Bizkaiko itsasoan nagusiki arrantzatzen diren arrainak eta komunitate bentonikoak protagonistatzat hartuta.\nItsasoaren erraldoitasuna agerian geratu zen saio horretan: Zer dakigu itsasoaz? Norainokoa da gure ezjakintasuna? Ilargira eta Martera joan gara, baina gure Lurraren bi heren den itsasoaren % 10 ere ez dugu ezagutzen.\nMahai-ingurua: euskara zientzian\nTxema Pitarkek bideratu zuen mahai-ingurua, eta, bere iritzia azaltzeko tartea erabili ondoren, beste hizlariei pasatu zien lekukoa. Juan Ignacio Pérez Iglesiasek, Eider Cartonek eta Jose Ramon Etxebarriak hitz egin zuten, hurrenez hurren. Mahaikideek esandakoarekin oso ados agertu ziren guztiak ere, eta bazirudien ez zela eztabaidarako tarterik egongo; baina entzuleek doktore-tesiak euskaraz egiteari buruz galdetu zutenean piztu zen eztabaida. Aretoko askok eman zuten beren iritzia, eta, eztabaida-ildo bati eutsi ez zitzaion arren, gogoetarako ideia ugari plazaratu ziren.\nTopaketara bertaratu ez zirenek, gainera, hitzaldia zuzenean Internet bidez jarraitzeko aukera izan zuten, UEUren Youtubeko katean. Eztabaida sarean pizteko balio izan zuen horrek; eta topaketatik hainbat egunetara eztabaidak bizi-bizi jarraitzen zuen oraindik.\nPoster-saioa eta nola ez... bazkaria.\nDozenaka lantalde, lan-ildo eta egitasmo aurkeztu ziren poster-saioan, eta aukera paregabea izan zen intereseko lantaldeak identifikatu eta harremanetan jartzeko. Gainera, izango zen beste tarte bat ere poster-saioan hasitako kontaktuak gauzatzeko. Igande-eguerdian, giro ederrean eta Euskal Herrian elkarlanari hasiera emateko egon litekeen testuingururik egokienean amaitu zen Topaketa: mahaiaren bueltan. Bazkari eder batez gozatzeko aukera izan zuten dozenaka lagunek, eta nahikoa denbora izan zen bertan asteburuan gertatutakoaz eta beste hainbat gauzaz hitz egiteko.\nEz genuke bukatu nahi kronika hau Topaketan eta haren antolakuntzan parte hartu zuten guztiei eskerrak eman gabe. Antolatzaileon iritziz, arrakastatsua izan zen Natur Zientzien I. Topaketa; ia 150 lagun bildu ginen, eta, zenbait sektoreren falta sumatu bagenuen ere, orokorrean erantzuna bikaina izan zela uste dugu. Asteburu ederra igaro genuen, eta jendea ere gustura gelditu zen. Emaitzarekin gogobeteta geratu arren, hurrengoak hobeak izateko erronka jarri diogu geure buruari. Izan ere, lehen edizio hau bizi ostean, inoiz baino ziurrago gaude ondorengoak antolatzea mereziko duela.\nTopa naturari, zientziari eta euskarari!


Dokumentazio zentroko udako artikulu nabarmenak: Likeak Z belaunaldian duen eragina; substantzien kontsumoa eta indarkeriazko jokabideak nerabeengan; eskola-jazarpena eta familia-atxikimendua, ikasle erasotzaileen ikuspegia - Bilatzailea | Gazteaukera\nDokumentazio zentroko udako artikulu nabarmenak: Likeak Z belaunaldian duen eragina; substantzien kontsumoa eta indarkeriazko jokabideak nerabeengan; eskola-jazarpena eta familia-atxikimendua, ikasle erasotzaileen ikuspegia\nMARTÍN CRITIKIÁN, D. y MEDINA NÚÑEZ, M., 2021. Redes sociales y la adicción al like de la generación Z. Revista de Comunicación y Salud: RCyS, vol. 11, no. 1, pp. 55-76. ISSN 2173-1675\nHainbat herrialdetako psikologoak eta teknologian adituak aspalditik ari dira ohartarazten sare sozialak maiz eta etengabe erabiltzeak mendekotasuna sor dezakeela, eta horrek, aldi berean, antsietatea, mendekotasun emozionala, motibazio-galera, autokontrolik eza eta suminkortasuna ekar ditzakeela. Chicago Booth School of Businessek (2012) egindako ikerketa baten arabera, sare sozialek tabakoak baino adikzio-ahalmen handiagoa dute, besteak beste, plataforma horietara sartzea erraza eta, gainera, doakoa delako. Azterlan honen helburu nagusia da likeak Z belaunaldian duen garrantzia eta eragina aztertzea, bai eta sare sozialen testuinguru soziala aztertzea eta likeak belaunaldi horri eragiten ote dion eta nola eragiten dion ikertzea ere. Ikerketa hau egiteko, alde batetik, sare sozialei eta gazteek sare horiek erabiltzeko moduari buruzko berrikuspen bibliografikoa egin da, , eta identifikatu da zein diren haien sare gustukoenak, zenbat denbora eskaintzen dieten eta zer ondorio dituzten sare horiek giza burmuinean. Bestalde, landa-azterketa bat egin da Espainian, 18 eta 26 urte bitarteko 500 gaztek osatutako lagin batean (Z belaunaldia), sare sozialen erabilera ezagutzeko eta likeek haiengan duten eragina aztertzeko. Ondorioztatu da egunean hiru ordu baino gehiago erabiltzen dituztela sare sozialak, eta Instagram eta WhatsApp direla belaunaldi horren sare gogokoenak. Gizarte-talde horretako pertsona batzuek adierazi dute espero duten erantzuna jasotzen ez badute (like edo argitalpen osteko iruzkinetan) triste, segurtasunik gabe eta haserre sentitzen direla , baina, halere, ez dutela aldatzen edo egokitzen publikoki partekatzen duten eduki-mota, lor dezaketen like kopuruaren arabera. Azkenik, jasotako atzeraelikadurari garrantzi handirik ematen ez diotela dioten arren, jakinarazpenak aktibatu ohi dituzte sare sozialetan, gerta daitezkeen azken elkarrekintzen jakitun izateko.\nSIMÓN MÁRQUEZ, M. del M., 2020. Análisis de consumo de drogas y violencia en adolescentes y factores de riesgo. Universidad de Almería\nNerabezaroa garapen-etapatzat hartzen da eta bere ezaugarriak dira maila psikologiko, biologiko eta sozialeko aldaketak; era berean, sentsazioak bilatzea eta ezagutza berriak eskuratzea ditu ardatz. Etapa hori bereziki interesgarria da, arrisku-jokabideak ugaritzen hasten direlako, hala nola substantzien kontsumoa eta indarkeriazko jokabideak. Era berean, nerabeek sare sozialak maiz erabiltzen dituzte, eta, ondorioz, aipaturiko jokabide mota horiek sustatzen dituzten jarrerak erakusteko erabiltzen dute. Lehen Hezkuntzatik Bigarren Hezkuntzarako trantsizioan, nerabeek estres- eta antsietate-maila handiak pairatzen dituzte, ikastetxeak eta familiak karga akademikoa eta exijentzia-maila handiagoa dutelako. Horrek burnout akademikoa garatzea dakar, eta, ondorioz, ikasleen ongizatea murriztu egiten da ikastetxeetan. Burnout akademikoa akidura emozionaleko egoera gisa definitzen da, despertsonalizaziorako joera duena, eta horrek errendimendu akademikoa murriztea dakar, jasaten duten presioak eta gainkarga akademikoak eraginda. Horren ondorioz, nerabeek ikasketekiko duten motibazioa gutxitu egiten da, ikasleek porrot-sentimenduak izaten dituzte, ez baitituzte aurreikuspen akademikoak betetzen eta alkoholaren kontsumoa erabiltzen baitute nekeari aurre egiteko estrategia gisa. Hala ere, burnout akademikoak hiru azpidimentsio ditu: akidura emozionala, zinismoa eta eraginkortasun akademiko eza. Horregatik, ezinbestekoa da arrisku-jokabide horiei lotutako arrisku- eta babes-faktoreak ezagutzea eta zehaztea, horiek murrizteko. Hala eta guztiz ere, hainbat ikerketak aztertu dute engagement akademikoa faktore babeslea dela burnout akademikoaren tasen hazkundearen aurrean, eta, ondorioz, baita alkohol-kontsumoaren eta indarkeriazko jokabideen aurrean ere. Engagement akademikoak berekin dakar nerabeek aktiboki parte hartzea eta ikasketetan zentratzea, errendimendua hobetuz eta testuinguru akademikora egokituz. Engagement akademikoa hiru dimentsioko ongizate psikologikoko egoera gisa aurkezten da: indarra, dedikazioa eta ikasketan zentratzea. Horregatik, doktorego-tesi honen bidez funtsezko hiru helburu lortzea proposatu zen, nerabeen arrisku-jokabideak sakon ezagutzeko eta burnoutarekin eta engagement akademikoarekin duten harremana ezagutzeko.\nURRESTI PADRÓN, I., FELICIANO GARCÍA, L. y SANTANA VEGA, L.E., 2021. Acoso escolar y apego familiar: la perspectiva del alumnado agresor. Educatio siglo XXI: Revista de la Facultad de Educación, vol. 39, no. 2, pp. 325-344. ISSN 1989-466X, 1699-2105\nEskola-jazarpena mundu osoan gertatzen den fenomenoa da, eta kezka handia eragiten du herrialde garatuetako eta garapen-bidean dauden herrialdeetako hezkuntza-sistemetan. Azterlan honek honako hauek aztertzen ditu: batetik, Derrigorrezko Bigarren Hezkuntzako ikasleen erasotzaile-profilean dauden aldeak, aldagai pertsonal, akademiko eta familiarretan oinarrituta; eta, bestetik, jokabide oldarkorren larritasunaren balorazioan dauden aldeak, ikasleen erasotzaile-profilaren arabera. Ikerketan Tenerifeko bi ikastetxetako Derrigorrezko Bigarren Hezkuntzako 215 ikaslek parte hartu zuten. Datuak biltzeko galdetegi bat diseinatu zen, eta honako hauek landu ziren: ikasleen erasotze-mailak; ikasleek gurasoekin dituzten harremanen kalitatea; eta ikasleek eraso-egoerei egotzitako larritasuna. Emaitzen arabera, honako hauek izan dira eraso puntuaziorik altuenak lortu dituztenak: gizonak; errepikatzaileak; hezkuntza-maila baxua duten gurasoak; aitekin eta amekin alienazio-maila altua dutenak; eta aitarekin konfiantza-maila baxua dutenak. Erasotze-maila handiagoa duten ikasleek jokabide oldarkorrak larritasun txikiagokotzat jotzen dituzte erasotze-maila txikiagoa dutenek baino. Ondorioztatu da gazteen gizarte- eta familia-ezaugarri jakin batzuk, hala nola gurasoekiko konfiantza eta bi gurasoekiko integrazio-sentimendua, eskola-jazarpenaren aurkako faktore babesleak direla.


Bidasoko ESIko 4. ospitalizazio-unitateko Gainbegirale lanpostua hutsik dago. Hori dela eta, Euskadiko Antolamendu Sanitarioari buruzko ekainaren 26ko 8/1997 Legearen 28. artikuluan, Osakidetzako lanpostu funtzionalak arautzen dituen uztailaren 19ko 186/2005 Dekretuan eta azaroaren 11ko 255/1997 Dekretuan ezartzen denaren arabera, lanpostu hori prozedura librez betetzeko deialdi publikoa iragartzea erabaki du Zuzendaritza Gerentzia honek. Hona hemen\nOsakidetza-Euskal osasun zerbitzuan euskararen erabilera normalizatzeko martxoaren 18ko 67/2003 Dekretuan eta hori garatzeko arauetan aurreikusitakoaren arabera baloratuko da.\nInteresdunek Osakidetzako Bidasoko ESIko Langileen Zuzendaritzan aurkeztu beharko dituzte eskabideak (Zubieta finka, Mendelu auzoa z.g., 20.280 Hondarribia). Eskabideak aurkezteko epea 15 egun baliodunekoa izango da, Ebazpen hau EHAAn argitaratu eta biharamunetik aurrera. Administrazio Publikoen Administrazio Prozedura Erkidearen urriaren 1eko 39/2015 Legearen 16.4 artikuluan ezarritako moduan ere aurkeztu ahal izango dira.\n– Unitatearen kudeaketa-proiektua-memoria.


Leioako Udala - Leioako Udalak eta merkatariek elkartasun kanpaina bat antolatu dute zinemarekin lotuta\n2019-12-09 Leioako Udalak eta merkatariek elkartasun kanpaina bat antolatu dute zinemarekin lotuta\nModa desfile solidarioa Artatza Jauregian izango da, eta "Leioa, zinema-merkataritza" kanpainaren ardatza izango da. Egutegi bat ere egin dute merkatariek non aurpegi ezagunek parte hartzen duten. Kanpaina honetan bildutako guztia Caritasera bideratuko da oso-osorik.\n"Leioa zinema merkataritza" kanpainaren estrategiaren barruan, Leioako Udalak eta herriko Merkatarien Elkarteak elkartasun desfilea antolatu dute Artatza jauregian, eta Leioako hogeita hamar bat saltokik eta zerbitzu enpresak euren eskaintzaren berri emango dute. Desfilea datorren abenduaren 11n izango da, asteazkena, 20: 00etan.


kritiken hemeroteka » Perlak hondarretan\n« Pentaedroa | Ametsak eta mitoak »\nHondarrak / Ruben Sanchez Bakaikoa / Txalaparta, 2019\nPerlak hondarretan Irati Majuelo / Berria, 2020-03-01\nFamiliaren etxea erortzearekin batera hasten da nobela: “Iragana ezin da berreraiki”. Baina eraiste orok sortzen ditu hondarrak, eta horiek beren min eta poz guztiekin biltzea izan daiteke iragana aitortzeko egin daitekeen gutxiena. Berreraikitze hori izan du helburu Ruben Sanchez Bakaikoak bere lehen nobelan, eta saiakera duina egin duela esan daiteke.\nFamilia bakarrean, bi narrazio lerro eta hamaika istorio aurkezten dizkigu idazle gasteiztarrak. Alde batetik, Xabier Tupa-ren kartzelaldia kontatzen da, 1990eko hamarkadan oso gazterik ETAn sartu, eta ondoren 27 urtez Espainian kartzela batetik bestera mugiaraziko dutena. Bestetik, eta aurrekoarekin tartekaturik, Tuparen familiaren historia azaltzen zaigu, abueli Pilarren eta Julia amaren oroitzapenei eta azken horren egunerokoari esker, presoak bere hitzez idatzia. Haien bidez, Gerra Zibilaren aurreko, muineko eta ondorengo bizimodua ezagutu dezakegu, Nafarroa erdialde-hegoaldeko paisaiak eta Uxue herria epizentrotzat hartuta.\nEsan gabe doa nobelaren gai nagusiak euskal gatazka eta Gerra Zibila direla, gudaren minak eta memoria historikoa. Alde horretatik, ekarpen interesgarria egiten dio Sanchez Bakaikoak gatazkaren eta memoriaren literaturari, topikoetatik atera eta gerra humanizatzeko saiakera egiten baitu. Nabaria da, esaterako, ETAko militantearen sentimenduak, harremanen gorabeherak eta miseriak azaleratzeko nahia. Horrez gain, uste dut ekarpenik interesgarriena XX. mendeko Euskal Herriaren zati bat idatzita uztea izan dela. Dokumentazio lan handia du nobelak Uxueko bizimoduaz ari denean. XXI. mendea heldu eta Casa Isa erortzearekin batera agortzen joan den mundu bat erretratatu du, harrizko mundu bat, zaldi-gurdiak, dantzaldiak eta beldur isildu gehiegi zituen mundu bat.\nHala ere, esan beharra dago eleberriari une askotan indarguneak ahulgune bihurtzen zaizkiola. Izan ere, gehiegizko informazioak astuna egiten du narrazioa sarri, pertsonaia ugariek eta pasarte motzek hariari jarraitzea zailtzen duten moduan. Hala bada, zenbaitetan kronika itxura hartzen du. Presoaren kartzelaldiaz idaztean, aldiz, gudariaren prototipotik ihes egin nahi izan du Sanchez Bakaikoak, eta askotan asmatu badu ere, besteetan erdibidean geratu da, topikoei eutsiz (makarra, gogorra, burugogorra, maitatzen uzten ez duena). Hala ere, Tuparen bakarrizketek eta amarekin dituen solasaldiek irudi hori leuntzen laguntzen dute. Esan daiteke, beraz, Tupari buruzko hari narratiboak behetik gora egiten duen moduan, Uxueko familiari buruzkoak goitik behera egiten duela.\nEzin da ukatu, baina, lehen nobela honek egile ausarta aurkeztu digula, oinak lurrean izanik, oinpeko lurra goldatu eta historiak dakartzan minak arakatzeko beldurrik ez duena. Zintzotasun handiz idatzitako lana da, eraitsitako memoriaren berreraikitze ariketa egin nahi zuena. Eta hori lortu duela esan daiteke, historiaren hondarretan perla ederrak aurkituta, gainera.


Bizkailab » Francisco González BBVAko presidenteak adierazi du Deustuko Unibertsitatean banketxea ezin hobeto kokatuta dagoela industrian aldaketa lideratzeko\n2013ko otsaila 25\nFrancisco González BBVAko presidenteak uste du banketxea ezin hobeto kokatuta dagoela, finantzen lehenengo taldean parte hartzeko ez ezik, industrian aldaketa lideratzeko ere. Halaxe esan zuen DeustoForumek antolatutako laneko gosarian, otsailaren 22an, Europari begira izeneko zikloaren barruan eskaini zuen ‘El sector financiero en la futura Europa’ hitzaldian. Eta erantsi zuen: ‘BBVA finantza talde globala, sendoa eta dibertsifikatua da gaur egun. Eta, krisia baino askoz lehenagotik, birmoldatzen ari gara eta etorkizunari aurrea hartuko dion negozio-eredua eratzen’.\nFrancisco Gonzálezen aburuz, ‘hau BBVAren momentua da’. Espainian, ‘aukera moduan ikusten dugu krisia’, etxeko merkatuan dugun presentzia zabaltzeko aukera moduan. Estatu Batuetan ‘frankizia sendoa eratzen ari gara; herrialde garatuetan hazteko ahalmen handiena du, eta populazioaren digitalizazio maila oso altua izan arren, bankuen eskaintzaren garapena oso apala du’. ‘Lidergoa dugu Mexikon eta Latinoamerika osoan eta sendo sartzen ari gara Turkian’, adierazi zuen Francisco Gonzálezek, BBVAk Txinan duen lekua ere aipatu zuelarik.\nHitzaldian zehar, Francisco Gonzálezek Europaren integrazio prozesua, Espainiako egitura aldetiko birmoldaketak, finantza-industriaren erronkak eta BBVAk testuinguru horretan dituen ikuspenak aztertu zituen. Europar Batasunari dagokionez, BBVAko presidenteak uste du ‘gure etorkizuna europarren Europatik pasatzen dela -nazioaren subiranotasunaren zati bat europar erakundeei ematetik, herritarren onerako- eta, zorionez, bide horri ekiten diogula’, bankuen, zergen eta ekonomiaren batasunean aurrerapausoak aurreikusteaz gain, europar erakundeak berrindartuko direlarik.\nHorren ondotik, BBVAko presidenteak Espainiako krisia deskribatu zuen, ‘hobetzeko aukera’ dela esanez. Krisia gertatu da, ‘aurretik izan genuen oparotasunez beteko hamarkada aprobetxatu ez dugulako gure arazoak konpondu eta gabeziak zuzentzeko’. Hala ere, Francisco González baikorra da, aurrekontuen austeritatearekin, pentsio sistemekin, lan-merkatuarekin eta finantza sektorearekin lotutako erreformen inguruan: ‘bide zuzenetik goaz’, esan zuen.\nHobetu beharreko gaien artean, hauek aipatu zituen: sektore publikoaren erreforma sakona, finantza arloaren berrantolaketa osatzea, langabeziaren arazoa eta lehiakortasuna areagotzea ekarriko duten erreformei ekitea.\nGonzálezen aburuz, ‘euroa sortu eta hamarkada batera, goitik beherako birmoldaketa behar duen finantza-sistema dugu’. Alde batetik, antzematen du ‘jendea ez dagoela batere gustura funtzionamenduarekin’, erakunde batzuen erreskateak eta birmoldaketak kostu handia ekarri dielako zergadunei, hazkunde ekonomikoari eta enpleguari. Eta, bestetik, europar banku-merkatua oso zatituta dago, hau da, ‘erakunde nazionalizatuak eta, BBVAk bezala, krisiari aurre egin dioten erakunde pribatuak daudelako’. Gainera, ‘bankuaren herrialdea zein, eskuragarritasuna eta kostuaren likidezia asko aldatzen dira’.\nHorregatik guztiagatik, BBVAko presidenteak pentsatzen du ‘finantza-industriak aldaketa teknologiko, antolaketako eta kultural sakonak behar dituela’. Arau aldaketek, globalizazioak eta teknologiaren aurrerakuntzek definituko dute birmoldaketa hori.\n‘Sektoreak askoz eraginkortasun handiagoa behar du. Eta iraultza teknologikoak finantza zerbitzuen produkzio eta zabalkunde eredu gero eta eraginkorragoak, komenigarriagoak eta baliagarriagoak egiten ditu posible erabiltzaileentzat’, azaldu zuen. Aldaketa teknologikoarekin batera, Francisco Gonzálezek ‘etengabeko berrikuntzaren kultura eta ospea zaintzea’ mantendu beharraren garrantzia aipatu zituen, ‘bezeroekiko harremanetan zintzotasuna eta gardentasuna oinarri harturik’.\n“El fiasco europeo: ¿cómo alejarnos del abismo?” hitzaldia. Juan Torres López 4214 irakurketa\nEuskal Hiztun Berriak: esperientziak, jarrerak eta identitateak” liburua 3184 irakurketa


MUSIKA DOKUMENTAZIOA ETA MUSIKAREN ESPARRU BERRIAK (soinu artea eta musika esperimentala) — Arteleku.net\n2012/12/14 10:00 - 2012/12/14 14:30 2012/12/14 10:00 am - 02:30 pm\nNoiz: Abenduak 14, ostirala\nOrdutegia: 10:00 - 14:30\nLekua:ARTELEKU, Kristobaldegi 14, Loiola auzoa, DONOSTIA (Gipuzkoa) Antolatzailea:AEDOM (Asociación Española de Documentalción Musical) Laguntzaileak: INAEM, Kirol, hezkuntza eta kultura ministeritza, Audiolab, Arteleku\nMusika dokumentazio tradizionalaren interes esparrua, partiturak edo soinuzko grabaketen bitartez euskarri dokumentalen sailkapenetik eta azterketatik musikaren fenomenoarengana hurbildu bada, azken hamarkadotan musika diziplina berrien (eta ez hain berrien) sorkuntza eta zabalkundeak jakinmin hori ezinbestean hedatzea ekarri du. Interes gune hau zergatik zabaldu den erraz antzeman liteke zenbait egiaztapenen bidez: soinu-artea kontsolidatu egin da arte garaikideko zentru eta espazio artistikoetan, espazio alternatiboetan eta errepertorio “klasikoko” auditorioetan “musika experimentala” deitzen zaion musika horien kontzertuak ugaldu egin dira, eta inprobisazioa eta musika elektronikoa ikaskuntza eta musika formakuntza zentruetan sartu dira, gutxi batzuk aipatzearren. Joan zen mendean eta XXI. mendeko lehen hamarkadetan sortutako musika proposamenak (azken finean, entzumen proposamenak) ugaltzeak musika dokumentazioarentzako eztabaida esparru berri baten beharra erakutsi du. Eta aldiberean, ikuspegi museologikotik erakusketa espazioetatik soinuaren azterketarenganako hurbilketa saio berriak martxan jartzeko beharra nabarmendu du.\nTopaketa honek, prozesu musikalarekin lotuta dauden soinu artea eta dokumentazioa bezalako bi esparruren erlazioetan eta alderaketan interesa duten musikologo, soinu artista, kontserbatzaile, ikerlari eta musika dokumentalistentzako eztabaida espazio berria sortzea du helburu. Soinua, ezkutuko aurpegirik gabe, egiten den modu bereziak, zenbait arazo sortzen ditu erakusketa espazioan, batzuetan, arazo larri bihur daitezkeenak. Soinuzko espazialitatearen forma duten arrarotasun horiek, zenbait galdera sortzen dituzte: Nola azaldu beharko genituzke soinuzko lanak? Nola gorde beharko lirateke? Nola sailkatu? Bestalde, musikaren dokumentazioak, artxiboak sailkatzeko orduan agertzen diren mugei buruzko hausnarketa egin behar luke. Bai musika esperimentalaren artxiboak, ekitaldi bateko partiturak edo sarean banatutako soinu paisaien grabaketen sailkapenak, edo arte modernoaren historian, askotan gordeta ageri zaigun euskarriak ze paper jokatzen duen ikertzeko garaian.\nMadrilgo Reina Sofia museoko (MNCARS) zaharberritze departamentuko zuzendaria.\nMadrilgo Reina Sofia museoko (MNCARS) zaharberritze departamentuko teknikaria.\nMiguel Álvarez-Fernández, konposatzailea, soinu artista, musikologoa eta soinu arteko egitasmoen kuradorea.\nLino García Morales, Madrilgo Unibertsitate Politeknikoan ikusentzunezko ingenieritza eta komunikazioetako departamentuko irakaslea. Arte garaikideko kontserbazio-zaharberritzeko Magisterreko irakaslea (Madrilgo Unibertsitate Konplutensea eta Reina Sofia museoa).\nJosé Luis Maire, AEDOMeko lehendakariordea, musika-zaina (Juan March fundazioko liburutegian), musikologoa, Musika dokumnentazioaren kudeaketaren masterreko irakasle (UAM).


Arabako Errioxa - alavaturismo - web.araba.eus\nArabako Errioxa - alavaturismo\nHain berezia den eraikin batean bisita egitea, ardoan zehar historian paseatzea da. Primicia Etxean zehar ibiltzea denboraren tunelean bidaiatzea da, mahatsondoaren fruitua bere izatearen muin bihurtu duen eskualde baten esentzia bilatzea. Azken batean, ardoa bilatu aurretik… ardoaren benetako historia aurkitzen saiatzea.


November | 2011 | Ego! Ego! Ego!


Cardiva-k bere negozioa zabaldu du Histocell enpresa biofarmazeutikoaren akziodun bihurtzeari esker - Basque Health Cluster\nKonpainiak medikuntza birsortzailearen eta terapia zelularraren arloko Espainiako enpresa ezagunenetako batekin bat egitea erabaki du bere negozioa eta hazkundea are gehiago sendotzeko\nCardiva-k osasunaren sektoreko produktuen fabrikazio eta banaketarako konpainia liderretako bat izaten jarraitzen du Histocell enpresaren akziodun bihurtzeari esker. Bilboko enpresa farmazeutiko hau medikuntza birsortzailearen eta terapia zelularraren erreferente nazionaletako bat da. Eragiketa honekin, Cardiva-k aurrera jarraitzen du bere negozioaren hazkunde eta dibertsifikazio planarekin.\nCardiva enpresako presidenteak, Ignacio Vegak, adierazi du: “Histocell-en teknika eta produktu berriak garatzeko etengabeko ikerketari esker berrikuntza iturri garrantzitsu bihurtu dira, beraz, hazteko potentzial handia dute”. Horrekin batera gehitu du: “terapia aurreratuak garapen betean dagoen arloa dira eta etorkizun handia dute. Histocell-ekin gauzatu dugun aliantza honi esker ezaguerak partekatu ahalko ditugu egunetik egunera zerbitzu hobe eta osoagoa eskaini ahal izateko osasun arloko profesionalei, eta soluzio berritzaileak mundu osoko pazienteengana eraman ahal izateko”.\nLankidetza honekin Cardiva bete-betean sartu da medikuntza birsortzailearen eta terapia zelularraren arloan eta bere esperientzia jarriko du arlo horren garapenaren zerbitzura. Vegaren arabera: “Histocell-ek oso portfolio anitza dauka eta, horri esker, arriskua dibertsifikatzeko aukera dute, garapen fase desberdinetan dauden produktuekin, diseinutik hasita eta salmenta fasera arte. Histocell enpresaren akziodun izateak Cardiva-ren hazkundea sustatuko du eta gure aurreikuspen ekonomikoak optimizatuko ditu”.\n“Cardiva Histocell-en akziodun bihurtzeak esan nahi du osasunaren arloko bazkide industrial berri bat gehitzea, eta horrek enpresaren posizioa indartzen du arlo horretan, produktu sanitarioak eta sendagai berritzaileak merkaturatzeko helburu argiarekin, hartara pazienteen bizi kalitatea hobetuta” adierazi du Julio Fontek, Histocell-eko zuzendari nagusiak.\nHistocell-en programa nagusien artean aipagarriak dira II. fasean dauden terapia zelularreko sendagaien saiakuntza klinikoak oxidazio estresak eragindako gaixotasunen tratamendurako eta hezurra birsortzeko, eta ultzeren tratamenduan eta dermatologia aurreratuan aplikatzeko produktu sanitario eta kosmetikoen garapena eta fabrikazioa. Histocell enpresak terapia zelularreko sendagaiak eta Medikamentuen Espainiako Agentziak ziurtatutako produktu sanitarioak fabrikatzeko unitateak ditu eta bertan fabrikatzen ditu, bere produktu propioekin batera, hirugarrenen produktuak ere.\nCardiva enpresari buruz\nCardiva produktu medikoen sorta zabala fabrikatu eta mundu osoan merkaturatzen duen Espainiako enpresa bat da. Berrikuntza, osasun arloko profesionalekin izandako lankidetzaren bitartez, gure lehentasuna izan da 30 urtetan zehar, pazienteen bizi kalitatea hobetzeko eta osasun sistemen jasangarritasuna ahalbidetzeko helburuekin.\nInformazio gehiago hemen: cardiva.com.\nHistocell enpresari buruz\nHistocell medikuntza birsortzaileko eta terapia zelularreko sendagai eta produktu sanitarioen garapenean diharduen enpresa biofarmazeutikoa da. 30 langile oso espezializatu ditu eta enpresaren ekoizpen instalazioek Medikamentuen Espainiako Agentziaren baimena jaso dute terapia zelularreko sendagaiak fabrikatzeko.\nEnpresaren programa nagusien artean daude:\nHC016 plataforma zelular patentatuan oinarritutako terapia zelularreko sendagaien garapena oxidazio estresak eragindako gaixotasunen tratamendurako (bizkarrezur muineko lesio akutua, biriketako gaixotasun akutua edo beheko gorputz adarretako iskemia kritikoa) eta Bonecure, hezurrak birsortzeko. Bi sendagaiek dagoeneko abian jarri dituzte II. faseko saiakuntza klinikoak pazienteekin.\nPatente bidez babestutako produktu sanitarioen garapena hainbat gaixotasun tratatzeko, besteak beste, ultzera kronikoak, hezurretako eta kartilagoetako akatsak, ahoko mukosaren lesioak, etab.\nAurpegiko eta ileko kosmetikarako osagaiak eta produktu sanitarioak.\nTerapia zelularreko produktuen GMP ekoizpena hirugarrenentzat.\nInformazio gehiago hemen: histocell.com.


Herritar batzuk herriko txoko ezberdinak lorez apaintzen ari dira\nHemen zaude:Hasiera»Hirigintza»Herritar batzuk herriko txoko ezberdinak lorez apaintzen ari dira\nOndarroako Udala 2017-04-28 Hirigintza\nMadalena kalean eta Udal Liburutegiko parean herritarrak beraien kabuz lorategiak sortu eta zaintzen ari dira. Udalak begi onez ikusi du iniziatiba eta aurrerantzean talde eta norbanakoekin harremanetan jarri eta baliabideak eskaintzeko asmoa azaldu du.\n‘Ederra da herritarrek bere iniziatibaz herria txukundu eta zaintzeko prestutasuna azaltzea, horixe da denon Ondarroa eraikitzeko bidea’ azaldu du Zunbeltz Bedialauneta Ibaibarriaga Ondarroako alkateak. Madalenako taldeak gainera, lorategi berriak sortzeko herrian bertan egindako konposta erabiltze n ari dela jakinarazi du udalak.\nAurrerantzean herritarrek antzeko ekimenak martxan jartzeko asmoa izanez gero, udalarekin harremanetan jartzeko eskaria luzatu die udalak. ‘Herrian ekarpena egin nahi duen guztiarentzat dauzkagun baliabideak eskura jarriko ditugu’ azaldu du alkateak. Harremanetarako komunikazioa@ondarroakoudala.net helbiera idatzi edo 94 683 36 76 deitu.\nYolanda Burgoa on 2017-04-28 14:14\nIniciatiba ona da, konstruktiboa


Agoizko dantzariek irabazi dute ETBko egutegiaren lehiaketa — dantzan.eus\nHemen zaude: Hasiera › Albisteak › Agoizko dantzariek irabazi dute ETBko egutegiaren lehiaketa\nAgoizko dantzariek irabazi dute ETBko egutegiaren lehiaketa\nAsteburuan eskaini da "Urteko egutegia" ETB2ko saioaren azken programa eta Agoizko dantzariek irabazi dute lehiaketa. Dirua Euskal Dantzarien Biltzarrari emateko eskuratu nahi uzten, hain zuzen ere Dantzari Egun bat Agoitzen antolatu ahal izateko eskuratu nahi zuten saria eta lehen helburua bete dute.\nAzafata eta suhiltzaile talde bat izan dute aurkari nagusi Agoizko dantzariek "Urteko egutegia" lehiaketaren sailkapenean. Tradizioa eta modernitatea argazki oso koloretsuetan uztartu izana azpimarratu du epai-mahaiak.\nArgazkiak egiteko Ekai herrira jo zuten. Lucho Renfijo argazkilari peruarrak egin zizkien argazkiak. Luzaideko dantzak, Gipuzkoako zinta-dantza edo Cortes-ko makil-dantzak egiteko jantziekin erdi jantzita erdi biluzik ageri dira argazkietan.\nAgoizko dantzarien egutegiko sei argazkiak\nProgamaren inguruko informazioa eta bideoak\nOso azkar "zumbatu " dute saioa, ez?\nBai,audientzia gutxi zuen eta ez da egongo finala esan zuten bezala,irabazi dute puntu gehien lortu dutenak.baina Lucho dantzarie beste 6 argazki aterako die dohainik


Ikus-entzunezkoen kontsumoa nerabezaroan – Guraso.eus\nIkus-entzunezkoen kontsumoa nerabezaroan\nNerabeek produktu horietan haien erreferente sozialak bilatzen dituztela dio Amaia Pavonek.\nAmaia Pavon (Arrasate, 1984)ikus-entzunezkoen komunikazioan aditua da, eta doktore-tesia egiten ari da nerabeen eta lagun taldeen ikus-entzunezko kontsumo ohituren inguruan. Unibertsitate.net atarian irakurri diogu nerabeek ikus-entzunezkoak kontsumitzea nahi bada, gazteentzako propio sortutako produktuak ekoitzi behar direla, eta Pavonek uste du, gaur gaurkoz, ez dela horrelakorik existitzen.\nPavonen doktore-tesiaren helburuak bi dira: digitalizazioaren garaian nerabeen kontsumo ohiturak zeintzuk diren ikertzea, eta Gipuzkoako nerabeen audientzia-profila nolakoa den aztertzea, lagun-taldearen eta ikus-entzunezkoen artean sortzen diren interakzioan arreta berezia ipiniz. “Ikus-entzunezkoak eguneroko bizitzaren parte dira”, dio Pavonek. “Telesailak jarraitzen dute produktu izarra izaten (…) Digitalizazioaren eta sare sozialen aroan, oraindik ere, nahiago dute telebistan eta familian ikusi ikus-entzunezkoak”. Produktu horietan nerabeek eta gazteek haien erreferente sozialak bilatzen dituztela dio Pavonek. “Musikak eta horren inguruan sortutako ikus-entzunezkoek ere berebiziko garrantzia dute nerabezaroan, eta bertan agertzen diren pertsonaiak, estiloak, janzkerak eta esaerak, hala nola partekatzen dituzten taldea, identitate horren eraikuntzarako”.\nGaztelerazko produktuak gehiago kontsumitzen dituzte gazteek, eta horren aurrean ere galdetu diote Pavoni Unibertsitatea.net atarikoek. Arrasatearrak ondorengo gogoeta egin du: “Alderatzen badugu kuantitatiboki zenbat produktu ekoizten diren euskaraz eta zenbat gaztelaniaz horrek berak ezartzen du langa (…) Gazteak euskarazko ikus-entzunezkoei begira jarri nahi baditugu, sortu beharko dugu haientzat propio egindako produkturen bat euskaraz, eta gaur gaurkoz ez da horrelakorik existitzen”.\nAlbistearen eta argazkiaren iturria hemen.


Bertha Gaztelumendi: 'Transmisinoari erreparauta holako dokumentu bat nahitaezkoa zan' - bizkaie.biz\nKoldo Isusi Zuazo\t2019-11-18 07:55 Barriketan\nBertha Gaztelumendi Caballero (Irun, 1962) kazetaria eta ikertzailea da Giza Eskubideen eta Botere Publikoen Katedran. EHUn ikasi eta EiTB eta Emakunderako lan egin dau. Zinema zuzendaria be bada eta Mariposas en el hierro, 2012; Nigar franko egingo zuen aitak, 2014; Las buenas compañías, 2015; Volar, 2017; eta Ez, eskerrik asko! Gladysen leihoa, 2019 zuzendu ditu, azken hau Euskal Herriko zentral nuklearrak geldiarazo zituan burrukea eta Gladys del Estalen hilketearen 40. urteurrena eta horren inguruko jazoerak erakusten dituan dokumentala.\n1.- Sekula martxan jarri bako Lemoizeko zentral nuklearraren gorabeherak nork ez ditu gogoratzen, Nuklearrik, ez eskerrik asko txapak, Gladys del Estalen hilketea 1979an, ezbehar nuklearra, manifestazinoak eta enparauak. Gaur egungo gazteek, ostera, ezagutu be ez ditue egiten horreek kontuok. Zelan otu jatzun pasadizo hareetan oinarritutako dokumentala egitea?\nAspaldiko kontuak dira. Gogoa geunkan Sabino Ormazabalek eta biok orduko sasoietako giroaren barri emoteko. Idea Sabinorena izan da, oso sartuta egon zalako mobimentu antinuklearrean baina biok ibili gara beharrean. Gaur egungo eta bihar-etziko belaunaldiek aitatu pasadizoak ezagutzeko intentzinoagaz filmau dogu dokumentala. 40 urte pasau dira eta transmisinoari erreparauta holako dokumentu bat nahitaez egon behar zala pentsau genduan.\n2.- Askok Gladys del Estal nor zan be ez dabe jakingo. Nor zan?\nGladys del Estal 23 urteko neska gazte donostiarra zan, sasoi haretan, Europan eta munduan zentralen kontrako mobimentua sortu zanean oso inplikauta egoana. Oso aktiboa zan eta batzordeetan be parte hartzen eban. Kontua da ze, Harrisburgeko ezbeharra jazo zanean, protesta deialdi handia egin zan munduan, baita gurean be, Tuteran egitea erabagi eta hara joan zan Gladys bera be. Baimenduta egon arren, polizia sartu eta bazterrak astindu zituan. Gladys bertan hil eben goardia zibilek, José Martínez Salasek, hain zuzen be; eta harrigarria izan arren, orduko gobernuak ez eban biktimatzat hartu. Dokumentalaren bidez aldarrikapen hori egiten dogu geuk be, biktimatzat hartu deiela, hain zuzen be\nFilma omenaldia be bada munduan lurra, ura eta naturea defendiduteagaitik hildakoei omenaldia, besteak beste, Berta Caceres Honduraseko ekintzaile ekologisteari autortzea.\n3.- AEBetan zein Europan bizi-bizi egoan zentral nuklearen kontrako giroa. Gurean, Lemoiz, Ea, Deba, Arguedas...\nBai. Urte asko joan dira baina gizarteak gogor egin eban nuklearren kontra; Franco 1975ean hil ostean, transizinoa etorri zan baina tartean poliziaren jarduerea oso gogorra zan eta aurrerago 1978ko Konstituzinoak markau eban transizinoaren amaierea. Gauza asko egoan egiteko, aldatzeko preminea eta lan egiteko indarra egoan gizartean, etorkizuna eregiteko gogoa eta, esangura horretan, jenteak ikusi ebanean Lemoizen, eta beste herri batzuetan baegoala zentral nuklearrak eregiteko asmoa, jentea bere lurraren alde azaldu zan. Mobilizazino handiak eta oso jentetsuak izan ziran.\n4.- Sabino Ormazabalenak dira gidoia eta bultzatzaile lana. Zelan konpondu zarie?\nDuda barik. Motorra Sabino izan da, lehen be esan deutsut mobimentu antinuklearrean buru-belarri ebilela eta baeukan gogoa, baita neuk be orduko kontuak zabaltzeko.\nGanerakoan, oso ondo konpondu gara, lehendik be ezagutzen ginan eta alkarregaz behar egindakoak izanda oso gustora ekin geuntsan beharrari. Giza eskubideak ardatz dituan Argituz taldean be ibilitakoak gara, hor ezagutu ginan eta txostenak idazten eta bestelakoak egiten eta oso ohituta gagoz holako lanetan.\n5.- Zinebi Jaialdian, filma estreinetea ederra izango zan zuretzako. Zer sentidu zenduan?\nPoza. Zinebin, Bilboko Dokumental eta Film Laburren Nazinoarteko Jaialdian eta Durangoko Azokan, Irudienean be estreinauko dogu abenduaren 8an, 13:30ean eta oso pozik nabil. Donostiako hitzordua abenduaren 12an izango da Antzoki Zaharrean, 19:30ean.\nGanerakoan, gu beste zirkuitu batzuetan ibiliko gara, kultur etxe, antzoki txiki eta holakoetan ze badakizu gurea dokumentala da eta zinema-aretoetan eta gatx ikusten dira holakoak.\n6.- Nigar franko egingo zuen aitak dokumentala 2014koa da. Gerra Zibila eta horren ondorioak jorratu zenduzan baina lehenengo personan, Gipuzkoako Villabonako biztanleen eskutik...\nBai, ondo gogoan daukat. Xabier Urmenetak idatzi eban gidoia eta esperientzia polita izan zan. Gerra Zibilaren urteetan ume batzuen bizipenak, bizikidetzea eta jaso genduzan. Egoera mingarri eta gogor hareetatik bizipozera salto egin zituenekoa.\n7.- Volar, indarkeria matxistea sufridu daben 9 emakumeren testigantzea Donostiako Zinemaldian estreinau eta Danimarkako Nazinoarteko Zinemaldian saritua izan zan. Zer nabarmendu gura zenduan?\nProiektu potoloa izan zan, Emakunde be tartean egoan eta urteak emon genduzan dokumentazino lanetan, emakumeei alkarrizketak egiten, hausnartzen eta. Hasieran lan edo ikerketa moduan ekin geuntsan arren, filma egiteko idea aitatu eban bateren batek eta hor joan ginan. Emakumeek biktima izateari zelan itxi lako gaiak jorratzen dira filman.\n8.- Indarkeriari buruzko zenbait txosten idatzi izan dozuz eta indarkeria zein alkarbizitzea dozuz ardatz zure lanotan. Argituz alkarteko kidea be bazara. Zein zuon egitekoa?\nBai. Giza eskubideen inguruan nabil orain be lanean Euskal Herriko Unibersidadeko Katedran. Aurretik be lan arlo hori oso inportantea izan da niretzako.\n9.- Latinoamerikan EITBko barriemoilea izan zinan 2003tik 2010era. Justizia saileko Komunikazino eta Prentsa arduraduna be izan zinan, baita Eusko Jaurlaritzako Lan eta Gizarte Segurantza sailean eta Emakunde erakundean be. Barriemoile lanotan edonon eta edozelan ibilitakoa zaitugu. Anekdotak mila izango dozuz baina bat nabarmentzekotan...\nEz dakit. Bolivia dogu orain albiste iturri, hankaz gora dago herrialdea, Evo Moralesek Mexikora alde egin behar izan dau, indigena eta enparauakaz saltsa handia dago. Kontua da ze herrialde horretan asko ibili ginala, lehenengo presidente indigena izan zan Morales, oso maitatua.\nKontuak kontu, Hegoamerikan egoera mingarriak bizi izan dodaz, bidebakokeriak edonon, boterea eta indarra herritarrak zapaltzeko. Martin Gonzalez eta biok makinatxu bat pasadizo bizi izan doguz eta arriskuan be izan gara baten baino gehiagotan. Baina beti geunkan aingerutxu bat gure alde.\n10.- Zelan ikusten dozu euskal zinemagintzea?\nIndustria kontuetan sartu barik, La trinchera infinita pelikulea bikaina da munduko beste edozein filmari aurre egin leikiona. Goi mailako lanak egiten doguz Euskal Herrian.\nErronkei jagokenez, zeozertxu badaukat eskuartean eta etorriko da momentua zehetasunak eta zabaltzeko.\n1. Bertha Gaztelumendi | Ikusi handiago | Argazki originala\n4. Bertha Gaztelumendi eta Sabino Ormazabal. | Ikusi handiago | Argazki originala\n6. 'Ez, eskerrik asko! Gladysen leihoa' | Ikusi handiago | Argazki originala\n7. 'Ez, eskerrik asko! Gladysen leihoa' | Ikusi handiago | Argazki originala


Dulas EKO - La Casa del Aceite\n20 urte baino gehiago gure urre likido ekologikoa hobetzen\nGure olioa 1998an sortu zen, ingurumenaren eta naturaren aurrean erabateko errespetua erakutsiz.\n% 100 fruta-zukua da, Arbequina barietateko oliba eta % 100 ziurtatutako labore organiko batetik datorrena.\nGure Dulas olioa pestizida, kimiko eta toxikorik gabea da, Nafarroako Nekazaritza Ekoizpen Ekologikoaren Kontseiluak (CPAEN) ziurtatua. Produktu ekologikoak arautzeaz, kontrolatzeaz eta ziurtatzeaz Nafarroan arduratzen den Europako erakundea da. Informazio gehiagorako bere webgunea bisita dezakezu: www.cpaen.org.\nOntzi eta formatu eskuragarriak:\nDulas olio ekologikoa 3 formatu praktikotan dago eskuragarri:\nPlastikozko botila eta txanbila, 1L, 2L eta 5L.\nKristalezko botila, 250ml, 500ml eta 750ml.\nBox formatua, 3L, 5L eta 20L.\nZergatik erosi Oliba-Olio Birjina Estra ekologikoa?\nGure oliba-olio birjina ekologikoa kontsumitzean, ingurumena babesteko zure aletxoa jartzen duzu, nekazaritza-ingurunearen garapen jasangarria sustatzen duzu eta natura gehiago errespetatzen duen fabrikazio-prozesua bultzatzen duzu.\nProduktu ekologikoak osasungarriagoak eta seguruagoak dira organismorako, eta elikagaiaren berezko mantenugai eta bitamina guztiak dituzte.\n“Zaporea eta osasuna zure plateretan…”\nCPAEN erregistroa (Nafarroako Nekazaritza Ekoizpen Ekologikoaren Kontseilua): OP.43-2019.1


Bainugeletako iturgintza - Bilbao | Txikitxe\nBainugeletako iturgintza - Bilbo\nIturgintza instalazio bat eraberritzeak honako hauek ditu: ur sistema zaharra erauztea eta ezabatzea, hodiak eta ur hartuneak eta hustubideak hornitzea eta instalatzea, ur hotz eta beroaren balbulak, instalazio sanitarioak eta nahastzaileak. Txikitxek Bilbon bainugela iturgintzako edozein instalazio berreraikitzeko errendimendu onena bermatzen du Iturgintza instalazioen berritzeak ezagutza maila handia eskatzen du. Esperientziarekin esku hartzeko konpromisoa hartzen dugu, segurtasun arau guztiak aplikatuz eta emaitzen promesak betetzen.\nIturgintza sistemak instalatzea eskaintzeaz gain, hodietan, uholdeak konpondu, estalitako hustubideak eta hodien matxurak konpontzeko esku-hartze onena eskaintzen dizugu. Gure esku-hartzaileak bermeak dira eta ezarritako araudiaren arabera ziurtatuta daude. Etxebizitza erreformatzeko zerbitzu integrala eskaintzen dugu sindikatuekin, eta horrek merkatuan aurkeztea ahalbidetzen digu enpresa bakar gisa eta talde bateratu, kualifikazio handiko eta dibertsifikatutako talde baten osagai gisa. Hori dela eta, gure konpetentziek eta gure laguntzaileek esku hartzeko gaitasun sendoa eta lana gauzatzeko maila handia bermatzen dute.\nBerritze mota edozein dela ere, kalitate eta errendimendu estandar handienak emateko konpromisoa hartzen dugu. Zure etxeko ur hornikuntzan matxurak egoteko etengabeko funtzionamendua eta erresistentzia izan nahi baduzu, gure bulego espezializatuetara deitu dezakezu.\nZure bainugela eta iturgintza zerbitzuak.\nBainugelako ur-sistema instalatu edo berritzea.\nDiseinua eta plana\nUr-egitura berriak instalatzea.\nInstalazio sanitarioa, txorrotak eta gehiago.\nOsasun eta osagarriak aukeratzeko aholkularitza.\nKomunak eta txorrotak instalatzea.\nBainu eta dutxa instalazioa\nDutxarako pantaila instalatzea\nUr berogailuak instalatzea.\nOhiko eta aparteko mantenimenduko esku-hartzeak.\nHainbat beharretarako esku-hartze klasikoa\nUr berogailuak ordezkatzea\nArazoak eta konponketak\nBainugelako iturgintza eta galdara sistemak.\nGure gaitasun profesionalari esker, bainugelako hodiak galdara sistema modernoetan sartzea ahalbidetzen digu, ur beroa erabiltzeko osasun eta berokuntzarako erabiltzeko.\nEnergia-eraginkortasuna hobetzeko sistema funtzionalak dira. Hauek, energia termikoa ekoizteko aukera emango dizute. Ohiko ekoizpen-sistemekin alderatuta, aurrezpen handia izango duzu. Ildo horretatik, galderak kondentsatzeko galderak, bero-ponpak, eguzki-sistema termikoak eta distiratze-sistemak irakurtzera gonbidatzen zaituztegu.


Hasiera | Aramotz Mendi lasterketa\n2021eko Urriaren 31an\n17 Km – 1.000m+\n2021 Izen emateak\n2021 SAILKAPENA NESKAK\n2021 SAILKAPEN OROKORRA\n2021 SAILKAPENA MUTILAK\n2020 SAILKAPENA NESKAK\n2020 SAILKAPEN OROKORRA\n2020 SAILKAPENA MUTILAK\nZornotzako ingurunea ezagutzera emateko eta mendizaletasuna sustatzeko xedeaz, Zornotzako Mendi taldeak lasterketa hau herrian indarberritu nahi du. Ekimen honek zaletasun hau barnean daukagunok elkar gaitzake, ekintzaz beteriko egun batean.\nLasterketa hau edozeinek egin dezake, bakoitzak bere erara disfrutatuz, mendia ere gozatuz. Beraz, zure zain gaude MENDIZALE, esperientziz josita egongo den den egun hori gurekin bizitzeko.\nLasterketa honen bitartez Aramotzeko mendilerroa ezagutarazi nahidugu, mendizaletasuna piztuzbai korrikaldian parte hartuz zein animatuz.\n2007.urtean Aramotz mendi lasterketa antolatu zen lehendabizikoz Zornotzan. Udalerri desberdinetako lagun talde baten ekimenetik sortutako lasterketa izan zen, hainbat lasterketetan partehartzeagatik ezagutzen zirelarik\n(garai hartan gutxi baziren ere). Lagun talde honek Brinean Mendi lasterketa Elkartea izena hartu zuen.\n5 edizioren ondoren, lasterketa honek bere punturik gorenena 2011.urtean lortu zuen, Espainiako kopako FEDME proba puntuagarria bihurtu zenean.\nProbahonetara estatu mailako korrikalari onenak hurbildu ziren, Luis Alberto Hernandoeta Oihana Kortazar besteak beste, urte hartan probaren eta munduko kopako(ISF World series) garaile bihurtu zirenak.\nLehenengo urratshauetan, momentu honetanmunduko mendi korrikalari onenaren bisita izan genuen,Kilian Jornet. Bere partehartzea azkenean ez zen posible izan arrazoi desberdinengatik, baina ez zuen zalantzarik izan\n6 urtez antolatu gabe egotetik, egun Zornotza Mendi talde historikoak hartu du lekukoa eta proba hau antolatzeko konpromezua. 2017. urtean lasterketa martxan jarri ondoren, 2018. urtean maila altuko lasterketa antolatzea lortu zen, bai korrikalari maila aldetik zein ibilbide aldetik.\nTxiki Otaegi 4 Bis tarteko solairua


Page 3 de 453\nAffichage des résultats 21 - 30 parmi 4 524.\n22/02/2022 | 345 Visites\nKartoi-tutuekin egiteko trikimailuak\nKartoizko tutuak zaborretara botatzen ditugu gehienetan. Trikimailu hauekin tutu horiek berriz erabiltzeko aukera izango duzu.\n15/02/2022 | 413 Visites\nFamilian egiteko errezeta aproposa da kalabaza- edo kuia-taloa. Barazkiak jateko beste modu bat da, erraza, sinplea eta osasuntsua, gainera.\n10/02/2022 | 1019 Visites\n08/02/2022 | 523 Visites\n08/02/2022 | 471 Visites\n07/02/2022 | 576 Visites\n07/02/2022 | 329 Visites\n02/02/2022 | 339 Visites\n01/02/2022 | 434 Visites


Call neska Denis Romanian · · · 20 urte Barcelona • Apricots®\nKaixo nire maitasuna, espero dut joan nire gorputza inch guztietan zehar duzu. Ezagutu eta nire kurba gozatzeko. Gozatu benetako emakume bandera bat zure ondoan emateko duzun guztia, dena, dena prest izatea plazerra.\nRomanian · 20 urte zaharra\nEskuragarri gauApricots barcelona Centro\nHirian laguntzailearekin · Escort herri daudelarik · Prest fantasiak egiteko · Fetishes · Masaje erotikoak · Anal Sex · Duplex · Sado erotikoak · Golden shower · Irteerak eta hotel helbide · Face frantsesa · Striptease\nIrakurri iruzkinak (10)\nZure esperientzia konta iezaiguzu Denis:


Kudai taldea - Kudai taldearen web ofiziala\nHomeArgazkiakBideoakDendaMusikaDiskografia – BiografiaAgendaHarremana\nPosted on March 29, 2017 by admin\tAste Santuan 7 deabruen berri ematera gatoz Agendan 3 kontzertu gehitu ditugu: Zamora, Irun eta Bermeo. En Semana Santa venimos a hablaros de 7 demonios Hemos añadido 3 conciertos a la agenda: Zamora, Irun y Bermeo.\nPosted on January 6, 2017 by admin\tUrtarrilak 21 Lezoko Txerrimuñon joko dugu Mosh talde nafarrarekin. Bueltan! El 21 de enero volvemos en Txerrimuño (Lezo) con el grupo navarro Mossh https://www.facebook.com/photo.php?fbid=1310035742386982&set=a.153633774693857.34852.100001417076044&type=3\nMetal Norte ’16\nPosted on October 2, 2016 by admin\tOstiral honetan (urriak 7) Oreretako Niessen aretoan joko dugu Hamlet, Dust Bolt eta Dominium taldeekin. Merezi du etortzea!! Este viernes (7 de octubre) tocamos en la Niessen de Rentería con Hamlet, Dust Bolt y Dominium. Merecerá la pena!!\nBoga Boga Metal Fest\nPosted on September 10, 2016 by admin\tEgun on! Gaur Donostiako Dokan joko dugu Childrain eta Estigia taldeekin (19.30tan). Lehen kontzertua Aritzekin eta dena emateko prest!! Egurra!! Buenos días! Hoy tocamos en el Doka de Donosti con Childrain y Estigia (19.30). Primer concierto con Aritz y listos… Continue Reading →\nLegazpiko kontzertua bertan behera\nPosted on May 12, 2016 by admin\tBadirudi deabruetaz mintzatzea zorte txarra dakarrela… larunbatean Legazpiko gaztetxean jo behar genuen kontzertua bertan behera gelditzen da, gaztetxean izan duten lapurketa bat dela eta. Data berria dugunean, zabalduko dugu Parece que hablar de demonios trae mala suerte…. el concierto que… Continue Reading →\nVII disko osoa jaisteko / Disco VII completo para descargar\nPosted on May 4, 2016 by admin\tGure azken disko osoa jaitsi dezakezue Jamendo edota Bandcamp-etik: Podéis bajar nuestro último disco entero de Jamendo o Bandcamp: https://www.jamendo.com/album/153593/vii https://kudai.bandcamp.com/\nPosted on May 2, 2016 by admin\t…AD INFERNA Zazpi deabru ziren gure mundua infernuan murgildu zutenak ahultasunaz baliatuta Paradisuko atea itxita zazpi ordea infernuan zabal zabalik daudenak bakoitza deabru batena Belphegor, Ammon, Leviathan, Asmodeus, Lucifer, Beelzebub, Mammon …AD INFERNA Eran siete demonios los que llevaron nuestro mundo al… Continue Reading →\nPosted on April 11, 2016 by admin\tGose zenak zeruari jateko eskatu zion, baina ordez Beelzebub joan zen. “Tarta hau hartum, sekula ez zaizu bukatuko. Zure eskaera erantzutera ni nator”. Inoiz jandako tartarik goxoena zen, eta jaten zuen heinean birsortzen zen. Gose asezina, betirako jatera behartua.… Continue Reading →\nPosted on February 20, 2016 by admin\tMAMMON Midas erregeak, desio zuen guztia zuen aberatsa zen, eta alaba zoragarri bat, eta denak bere esanetara zituen Egun batez, beruna urre bihurtzen zuen alkimista ezagutu zuen eta laguntza eskatu zion bigarren deabruari BEHAR DUENA BAINO GEHIAGO NAHI DUENAK LORTU… Continue Reading →\nPosted on February 13, 2016 by admin\tLUCIFER Egunero zen ispiluaren aurrean, bere perfekzioaren liluran Bere aldean, gainontzekoak eskaxak Bere aldean, inperfektuak ziren Gezur batean bizi zela ohartu gabe Gainerako ispilu guztiak apurtzen zituen Ispilua opari pozoindua Harrokeria zen lehen tentaldia Ispiluaren isla ilusio hutsa zen Luziferrek… Continue Reading →\nKUDAI_VII – Nuevo Cd berria 2015VII 2015 - Mammon – Cd berriaren aurkezpena\tVII by Kudai\n© 2017 Kudai taldea. All rights reserved.